pythainlp/thai-wiki-dataset-v4 huggingface dataset:
วรรณรท สนธิไชย

วรรณรท สนธิไชย (ชื่อเล่น: วิว เกิดเมื่อวันที่ 10 เมษายน พ.ศ. 2532) เป็นนักแสดงชาวไทย สังกัดเอ็กแซ็กท์ ของ ถกลเกียรติ วีรวรรณ เริ่มเข้าวงการบันเทิงด้วยการถ่ายแบบตั้งแต่อายุยังน้อย
ประวัติ.
วรรณรท สนธิไชย เกิดเมื่อวันที่ 10 เมษายน พ.ศ. 2532 เป็นบุตรคนโตในครอบครัว มีน้องสาว 1 คน
จบการศึกษาระดับชั้นอนุบาลจาก โรงเรียนอนุบาลปรางทิพย์ ระดับประถมศึกษาจาก โรงเรียนราชวินิต จบการศึกษาระดับมัธยมศึกษาจาก โรงเรียนสตรีวิทยา และ ระดับอุดมศึกษา คณะโบราณคดี เอกมานุษยวิทยา และ โทวิชาภาษาอังกฤษ มหาวิทยาลัยศิลปากร
วรรณรท เข้าวงการบันเทิงด้วยการถ่ายแบบตั้งแต่อายุยังน้อย และ เริ่มเล่นละครเรื่องแรกเรื่อง แก้วล้อมเพชร ในปี พ.ศ. 2551 หลังจากนั้นก็มีผลงานละครตามมาอย่างต่อเนื่อง ซึ่ง วรรณรท เป็นนักแสดงที่มีฝีมือการแสดงที่โดดเด่น สามารถถ่ายทอดบทบาทต่างๆ ได้อย่างสมบทบาท ไม่ว่าจะเป็นบทนางเอกใสๆ บทนางเอกดราม่า หรือบทนางเอกร้ายๆ เธอก็สามารถแสดงได้อย่างน่าประทับใจ จึงทำให้เธอเป็นที่ชื่นชอบของแฟนละครเป็นจำนวนมาก
ชีวิตส่วนตัว.
เธอเคยคบหากับนักแสดงร่วมค่ายอย่างเจษฎ์พิพัฒ ติละพรพัฒน์ ที่พบรักกันในละครเรื่องทะเลริษยาเมื่อปี 2562 จนถึงกลางปี 2566 เนื่องจากรักไม่สมหวัง ปัจจุบันกำลังคบหาดูใจอยู่กับนักร้องนักแสดงรุ่นพี่อย่าง แม็ค วีรคณิศร์ กานต์วัฒนกุล โดยรู้จักกันและพบรักที่วัดเมื่อเดือนมกราคม 2567 และในวันที่ 19 ตุลาคม 2567 ที่ผ่านมาเธอได้ถูกฝ่ายชายขอแต่งงานที่ประเทศแคนาดา
ถนนสนามไชย

ถนนสนามไชย (อักษรโรมัน: Thanon Sanam Chai) เป็นถนนสายหนึ่งในพื้นที่แขวงพระบรมมหาราชวัง เขตพระนคร กรุงเทพมหานคร เป็นถนนที่ตั้งของสถานที่สำคัญหลายแห่ง เช่น กระทรวงกลาโหม, กรมอัยการสูงสุด, พระบรมมหาราชวัง, พระราชวังสราญรมย์, หน่วยบัญชาการรักษาดินแดน
ถนนสนามไชย มีจุดเริ่มต้นที่ถนนหน้าพระลานตัดกับถนนราชดำเนินใน ที่บริเวณแยกป้อมเผด็จ สิ้นสุดลงที่ถนนราชินี บริเวณปากคลองตลาด มีความยาวประมาณ 1.1 กิโลเมตร เดิมเป็นถนนที่มีชื่อเรียกว่า "ถนนหน้าจักรวรรดิวังหลวง" เป็นลักษณะเป็นลานกว้าง ๆ มีความสำคัญตั้งแต่ยุคต้นกรุงรัตนโกสินทร์เนื่องด้วยเป็นเส้นทางที่ใช้สำหรับพระราชพิธีหรือกระบวนแห่ต่าง ๆ โดยชื่อ "สนามไชย" มาจากท้องสนามไชย ซึ่งเป็นลานอยู่ข้างท้องสนามหลวง เป็นสถานที่ ๆ ให้ข้าราชบริพารตลอดจนประชาชนใช้สำหรับเข้าเฝ้าทูลละอองธุลีพระบาท พระบาทสมเด็จพระเจ้าอยู่หัวในแต่ละรัชกาล ครั้นทรงเสด็จออก ณ พระที่นั่งสุทไธสวรรยปราสาท เนื่องในวโรกาสสำคัญต่าง ๆ โดยชื่อถนนสนามไชย เป็นชื่อพระราชทานจากพระบาทสมเด็จพระจอมเกล้าเจ้าอยู่หัว เมื่อปี พ.ศ. 2398 ตามท้องสนามไชย ที่เคยปรากฏอยู่แต่ครั้งกรุงศรีอยุธยา
ปัจจุบัน บริเวณโรงเรียนวัดราชบพิธ และวัดพระเชตุพนวิมลมังคลารามราชวรมหาวิหาร หรือวัดโพธิ์ ที่ถนนสนามไชยตัดผ่าน ยังเป็นที่ตั้งของสถานีสนามไชย ในเส้นทางรถไฟฟ้ามหานคร สายเฉลิมรัชมงคล ซึ่งเป็นรถไฟฟ้าใต้ดิน อันเป็นสถานีที่มีความสวยงามด้วยสถาปัตยกรรมแบบไทย ด้วยการจำลองมาจากท้องพระโรงในยุครัตนโกสินทร์ตอนต้น ด้วยแนวความคิดที่อิงกับประวัติศาสตร์ เนื่องด้วยตั้งอยู่ในเขตตัวเมืองชั้นในหรือเกาะรัตนโกสินทร์ จึงได้ชื่อว่าเป็นสถานีรถไฟฟ้าใต้ดินที่สวยงามที่สุดในประเทศไทย
คูโจ มิจิตากะ

คูโจ มิจิตากะ (11 มิถุนายน ค.ศ. 1839 – 4 มกราคม ค.ศ. 1906) เป็นบุตรชายของนิโจ ฮิซาตาดะ และเป็นบุตรบุญธรรมของ นิโจ ยูกิโนริ เป็นขุนนางของญี่ปุ่นในปลายสมัยเอโดะ และตอนต้นสมัยเมจิ ในเวลาต่อมา พระธิดาของพระองค์ได้สมรสกับจักรพรรดิไทโช เป็น จักรพรรดินีเทเม ซึ่งหลังจากนั้นก็คือเป็นสมเด็จพระอัยยิกาของสมเด็จพระจักรพรรดิอากิฮิโตะ สมเด็จพระจักรพรรดิญี่ปุ่นองค์ปัจจุบัน ดังนั้นเจ้าชายคูโจ มิจิตากะผู้ซึ่งเป็นพระบิดาของจักรพรรดินีเทเมจึงทรงเป็นพระเปตามหัยกาของสมเด็จพระจักรพรรดิอากิฮิโตะ สมเด็จพระจักรพรรดิญี่ปุ่นด้วย ต่อมาในปี พ.ศ. 2412 คูโจ มิจิตากะ ได้รับการสถาปนาขึ้นเป็นเจ้าชาย ในตำแหน่งประมุขแห่งตระกูลคูโจ
วันเดย์

วันเดย์  เป็นวงดนตรีบอยแบนด์จากประเทศเกาหลีใต้ สังกัดค่าย JYP ประกอบด้วยสมาชิก 11 คน ที่ได้ผ่านการออดิชั่นมาก่อน ซึ่งทาง JYP ได้มีโครงการที่จะทำวงบอยแบนด์ขึ้นมา โดยได้จัดทำเป็นรายการเรียลลิตี้ที่ออกฉายทางสถานีโทรทัศน์ช่อง Mnet ชื่อว่า HotBlood โดยมีผู้เข้าร่วมเป็นผู้ได้รับการฝึกจำนวน 13 คน อันได้แก่ นิชคุณ, แทคยอน, จุนโฮ, แดฮอน, จุนซู , ซึลอง, จินอุน, ซือฉี, ดูจุน, โจควอน, แจบอม, ชานซอง และอูยอง และให้ผู้ชมทางบ้านทางบ้านโหวต จนเหลือผู้เข้ารอบและจะได้เดบิวจำนวน 10 คน 
ต่อมาวง 2AM ได้เดบิวในวันที่ 11 ก.ค. 2551 โดย เป็นวงที่ออกมาเพื่อแสดงความสามารถด้านการร้องอย่างแท้จริง วง 2AM มีทั้งหมด 4 คนได้แก่ โจควอน, ซึลอง, จินอุน, ลี ชางมิน โดยชางมินนั้นเข้ามาแทนที่แดฮอนที่ไม่สามารถเข้าร่วมวงได้เนื่องจากปัญหาครอบครัว วง 2AM อยู่ ภายใต้การดูแลของ CUBE ENTERTAINMAENT
ส่วนวง 2PM แต่เดิมมีสมาชิก 7 คน ได้แก่ แจบอม (หัวหน้าวง), นิชคุณ, ชานซอง, แทคยอน, อูยอง, จุนโฮ, จุนซู ภายหลังสมาชิกที่เป็นหัวหน้าวงคือ แจบอม ตัดสินใจลาออกจากวงอย่างเป็นทางการ เมื่อวันที่ 8 กันยายน พ.ศ. 2552 จึงทำให้ปัจจุบัน 2PM มีสมาชิกแค่ 6 คน
ทูเอเอ็ม

ทูเอเอ็ม (เกาหลี: ) เป็นกลุ่มนักร้องบอยแบนด์จากประเทศเกาหลีใต้ ประกอบด้วยสมาชิก 4 คน ได้แก่ สมาชิก 3 คนจากรายการ "Hot Blood Man" ออกอากาศทางสถานีโทรทัศน์ช่อง Mnet คือ อิม ซึลอง (Im Seul Ong), จอง จินอุน (Jung Jin Woon) และ โจ ควอน (Jo Kwon) และ อี ชัง-มิน (Lee Chang Min) ที่มาจากการออดิชั่นในรายการ "Talent Voice 99% Challenge" ทางสถานีโทรทัศน์ช่อง SBS
นอกจากนี้รายการ "Hot Blood Man" ทำให้เกิดวงบอยแบนด์ที่มีสมาชิก 11 คน คือ ทูพีเอ็ม และทูเอเอ็ม เรียกรวมกันว่า "วันเดย์"  จึงถือว่าทั้งสองวงเป็นวงพี่วงน้องกัน
พร้อมเดบิวในซิงเกิลแรกซึ่งมีเพลงโปรโมตชื่อ "This Song" (이노래) ซึ่งได้รับการแต่งทำนองและเนื้อร้องโดยพัก จิน-ย็อง (Park Jin Young) นอกจากนี้ยังมีเพลง "Not Because" (아니라기에) และ "What Should I Do" (어떡하죠) รวมทั้งสิ้น 3 เพลง โดยเฉพาะในเพลงโปรโมตอย่าง "This Song" จะมีท่วงทำนองดนตรีที่นุ่มนวล และเนื้อเพลงที่เข้าถึงอารมณ์คลุกเคล้าไปกับความรู้สึกร่าเริงเบิกบาน
ทูเอเอ็มได้เปิดตัวเป็นครั้งแรกในรายการ Music Bank ทางช่อง KBS2 TV วันที่ 11 กรกฎาคม พ.ศ. 2551
ในเดือนตุลาคม 2564 ทูเอเอ็มได้ประกาศถึงการกลับมาอีกครั้งในรอบ 7 ปีของวง หลังจากที่วงหยุดพักกิจกรรมไป โดยปล่อยอีพีที่ 4 ซึ่งมีชื่อว่า "Ballad 21 F/W" ในวันที่ 1 พฤศจิกายน และเผยแพร่โดย #เปลี่ยนทาง และสโตนมิวสิกเอนเตอร์เทนเมนต์ อีพีนี้มีทั้งหมด 5 เพลง ซึ่งประกอบไปด้วยเพลงไตเติล 2 เพลง คือ "Should've Known" (가까이 있어서 몰랐어) และ "No Good in Good-Bye" (잘 가라니) ที่ถูกแต่งโดย#เปลี่ยนทาง และพัก จิน-ย็อง ตามลำดับ
เกิดใหม่กลายเป็นหมา

เกิดใหม่กลายเป็นหมา  เป็นภาพยนตร์เกี่ยวกับชีวิตสุนัขพันธ์ โกลเดินริทรีฟเวอร์ ซึ่งเดิมเป็นวิญญาณของนักธุรกิจที่ประสบอุบัติเหตุเสียชีวิต และความทรงจำในอดีตค่อนข้างเลอะเลือน ครั้นระลึกได้ว่าครอบครัวเดิมของตนเองตกอยู่ในอันตรายจึงพยายามหาทางกลับไปช่วยครอบครัว
เปรมินท์ วงศ์เบี้ยสัจจ์

เปรมินท์ วงศ์เบี้ยสัจจ์ (มิ้นท์) เกิดเมื่อวันที่ 19 มีนาคม พ.ศ. 2527 เป็นนักร้องสมาชิกวง B-MIX สังกัดค่าย อาร์เอส นอกจากงานเพลงแล้วยังมีงานโฆษณา ถ่ายแบบ และงานแสดงด้วย
วิทยาลัยอาชีวศึกษาอาชีวศิลป์

วิทยาลัยอาชีวศึกษาอาชีวศิลป์  เดิมชื่อโรงเรียนอาชีวศิลปศึกษา เป็นโรงเรียนศิลปะเอกชนแห่งแรกของประเทศไทย ก่อตั้งปีพ.ศ. 2504 ตามใบอนุญาตเลขที่ 70 ฝ 2504 ของกรมสามัญศึกษา
ประวัติ.
โรงเรียนอาชีวศิลปศึกษา ตั้งขึ้นเมื่อวันที่ 29 มิถุนายน 2504 ตามใบอนุญาตเลขที่ 70/2504 ของกรมวิสามัญศึกษา ตั้งเลขที่ 268/1 ถนนสามเสน เขตดุสิต กรุงเทพฯมหานคร
ต่อมาในปีพุทธศักราช 2504 ได้ย้ายไปตั้งที่บ้านเลขที่ 268 ถนนนครไชยศรี เขตดุสิต กรุงเทพมหานคร ซึ่งแต่เดิมเป็นบ้านของหลวงศักดิ์นายเวร และใช้สถานที่นี้มาจนกระทั่งปัจจุบัน โดยใช้ชื่ออาคารหลวงศักดิ์นายเวร เพื่อให้เป็นเกียรติแก่เจ้าของเดิม
ต่อมาในปีพุทธศักราช 2531 ได้เปลี่ยนผู้รับใบอนุญาตมาเป็น นางวิภาพรรณ ชูทรัพย์ สืบต่อมาจนถึงปัจจุบัน ท่านเป็นผู้ร่วมก่อตั้งโรงเรียนตั้งตรงจิตรพณิชยการ โรงเรียนวิมลพณิชยการ โรงเรียนเทคนิควิมลบริหารธุรกิจ และโรงเรียนภูเก็ตเทคโนโลยี เปิดสอนประเภทวิชาพณิชยกรรม เป็นโรงเรียนในเครือตั้งตรงจิตรพณิชยการ รวม 5 แห่ง และด้วยความมานะพยายาม และความตั้งใจของ นางวิภาพรรณ ชูทรัพย์ ที่ต้องการเห็นความสำเร็จของกุลบุตร- กุลธิดา ของชาติทั้งด้านพาณิชยกรรม และด้านศิลปะ จึงได้พัฒนาและปรับปรุงโรงเรียนอาชีวศิลปศึกษาให้ดียิ่งขึ้น โดยการนำเทคโนโลยีตลอดจนสิ่งอำนวยประโยชน์ต่างๆ เพื่อสนองความต้องการทางด้านตลาดแรงงาน
หลักสูตร.
เปิดการศึกษา เป็น 2 ระดับ คือ ปวช. และ ปวส. โดยใช้หลักสูตรของกรมอาชีวศึกษา ในสาขาวิชาการออกแบบตกแต่ง สาขาวิชาออกแบบนิเทศศิลป์ สาขาวิชาออกแบบผลิตภัณฑ์ และสาขาวิชาสถาปัตยกรรม
รูตันโวเยเจอร์

รูตันโวเยเจอร์  เป็นเครื่องบินลำแรกของโลกที่บินรอบโลกโดยไม่ได้ลงจอด และไม่ได้มีการเติมเชื้อเพลิงกลางอากาศ มีนักบิน 2 คน คือ Dick Rutan และ Jeana Yeager (ผู้หญิง ที่ไม่ได้เป็นญาติกับชักเยเกอร์ ผู้ที่บินเร็วเหนือเสียงคนแรกของโลก) ขึ้นบินจากฐานทัพอากาศเอ็ดเวิดส์ (Edwards Air Force Base) โดยใช้ทางวิ่งยาว 15,000 ฟุต (4,600 ม.) ในทะเลทราย Mojave เมื่อวันที่ 14 ธค. 1986. ใช้เวลาบิน ทั้งหมด 9 วัน 3 นาที 44 วินาที มุ่งหน้าบินไปทางตะวันตกได้ระยะทาง 26,366 ไมล์ (42,432 กม. หรือ FAI accredited distance เท่ากับ 40,212 กม) ที่ระดับความสูงเฉลี่ย 11,000ฟุต (3.4 กม). เป็นการทำลายสถิติของเครื่องบินแบบโบอิง B-52 ของกองทัพอากาศสหรัฐอเมริกา
เครื่องบินออกบินเมื่อเวลา 8.01 น. ตามเวลาท้องถิ่น เนื่องจากในปีกบรรทุกน้ำมันเชื้อเพลิงมาก ทำให้ปลายปีกครูดไปกับพื้นทางวิ่ง จนทำให้ส่วนปลายปีกที่เรียกว่า winglet ทั้ง 2 ข้างหลุดออกไป และใช้ทางวิ่งถึง 14,200 ฟุต (2.7 ไมล์) (4.3 กม) จึงมีความเร็วพอที่จะยกตัวขึ้น ระหว่างบินนักบินทั้ง 2 ทำงานกันคนละ 3 ชม. ระหว่างการบินมีพายุไต้ฝุ่่น Marge และประเทศลิเบียปฏิเสธการบินเข้าน่านฟ้า ทำให้ต้องใช้เชื้อเพลิงบินอ้อม และเมื่อเข้าไกล้แคลิฟอร์เนีย ที่จะร่อนลงจอด ปั๊มป์เชื้อเพลิง 1 ตัวหยุดทำงาน แต่อาศัยปั๊มป์จากอีกข้างหนึ่งมาช่วยได้ สุดท้าย เครื่องบินร่อนลงจอดอย่างปลอดภัย เมื่อ เวลา 8.06 น. ที่สนามบินแห่งเดิม ทำความเร็วเฉลี่ยได้ 116 ไมล์/ ชม. (187 กม / ชม.)
คุณสมบัติ.
ลำตัวเครื่องบิน ทำมาจาก fiberglass, carbon fiberและ Kevlar น้ำหนักเปล่าๆ หนัก 939ปอนด์ (426 กก) แต่ น้ำหนัก ก่อน ขึ้นบินรอบโลก คือ 9,694.5 ปอนด์ (4,397 กก). 
ความยาว 29 ft 2 in (8.90 m) 
 ปีกกว้าง 110 ft 8 in (33.80 m)
 สูง: 10 ft 3 in (3.10 m)
 เครื่องยนต์ใบพัด ทางด้านหน้า คือ Teledyne Continental O-240 ระบายความร้อนด้วยอากาศ ให้กำลัง 130 แรงม้า (100 kW)
 ทางด้านหลัง คือ Teledyne Continental IOL-200 ระบายความร้อนด้วยน้ำ ให้กำลัง 110 แรงม้า (81 kW)
 ความเร็วสูงสุด 122 mph (196 km/h)
 บินไกล24,986 ไมล์ (42,212 km)
 บินทน 216 ชม.
ภาษาอะลัก

ภาษาอะลัก เป็นภาษาที่มีผู้พูดทั้งหมด 4,000 คน (พ.ศ. 2543) พบทางภาคใต้ของลาวในแขวงสาละวันและแขวงเซกอง (ซึ่งมีชาวอะลักเป็นหนึ่งส่วนห้าประชากร) ใกล้เคียงกับภาษาบัฮนัร ภาษาตำปวน ภาษาละมาม มี 2 ภาษาย่อย คือ อะลัก กับ ฮะรัก
ภาษาบอ

ภาษาบอ (Bo ISO 639-3:) มีผู้พูดในลาว 2,950 คน (พ.ศ. 2543) ทางภาคกลางในแขวงคำม่วน บอลิคำไซ ตามแนวแม่น้ำโขง จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขาเหวียต-เหมื่อง สาขาย่อยเหมื่อง
เพลงชาติคูเวต

อัลนาชีด อัลวาตานิ (แปลว่า "เพลงชาติ") เป็นเพลงชาติรัฐคูเวต ประพันธ์โดย อาร์เหม็ด มิชารี อัลวาตวานิ และอิบราฮิม อัลซูลนา คำร้องและทำนองโดย อาเหม็ด อาลี จึงได้มีการจัดเนื้อเพลงใหม่ เพลงนี้ออกอากาศครั้งแรกเมื่อวันที่ 25 กุมภาพันธ์ พ.ศ. 2521 อนึ่งก่อน พ.ศ. 2521 "อัสซะลามอัลอะมิรี" ใช้เป็นเพลงคำนับ และ มีสถานะเป็นเพลงสรรสริญพระบารมีถูกนำไปใช้ประพันธ์โดย ยูซุฟ อาตีซ เมื่อ พ.ศ. 2494 เพลงชาติฉบับนี้ไม่ได้ใช้บ่อยครั้งนัก การบรรเลงในครั้งแรกจะถูกนำไปใช้ในช่วงวโรกาสพิเศษ ส่วนมากจะบรรเลงเฉพาะในงานพระราชพิธี หรืองานพิธีที่เจ้าผู้ครองรัฐเสด็จไปในงานดังกล่าว รวมถึงการแข่งขันกีฬานานาชาติที่คูเวตเข้าร่วม จึงไม่ค่อยได้บรรเลงเพลงดังกล่าว
สเยาง์ ถุงคา ผูลกา หามี

เพลงชาติสหพันธ์สาธารณรัฐประชาธิปไตยเนปาลมีชื่อว่า สเยาง์ ถุงฺคา ผูลกา หามี (ออกเสียง [sʌjʌ̃ũ̯ tʰuŋɡa pʰulka ɦami]; แปลว่า "เราคือบุปผานับร้อย") เป็นผลงานการประพันธ์เนื้อร้องโดยประทีป กุมาร ราอิ (Pradeep Kumar Rai) กวีชาวเนปาล ซึ่งรู้จักกันทั่วไปในชื่อ พยากุล มาอิลา (Byakul Maila) ทำนองโดยอัมพาร์ คุรุง (Ambar Gurung)
เพลงนี้ได้เริ่มใช้เป็นเพลงชาติเนปาลอย่างเป็นทางการเมื่อวันที่ 3 สิงหาคม พ.ศ. 2550 ในรัฐพิธีซึ่งจัดขึ้น ณ หอประชุมคณะกรรมการการวางแผนชาติ ภายในพระราชวังสิงหดรูบาร์ (Singha Durbar) อันเป็นที่ตั้งของรัฐสภาเนปาล โดยนายสุภาศ เนมวัง (Subhash Nemwang) ประธานรัฐสภาเนปาล เป็นผู้เปิดแผ่นซีดีบรรเลงเพลงชาติในพิธีดังกล่าวทั้งนี้ การเริ่มใช้เพลงชาติเนปาลใหม่อย่างเป็นทางการข้างต้น ได้มีขึ้นก่อนการผ่านกฎหมายเพื่อเปลี่ยนแปลงการปกครองจากระบอบราชาธิปไตยภายใต้รัฐธรรมนูญมาสู่ระบอบสาธารณรัฐอย่างเป็นทางการประมาณ 4 เดือน
อนึ่ง คำว่าเพลงชาติในภาษาเนปาลใช้คำว่า "ราษฺฏฺริย คาน" (อักษรเทวนาครี: राष्ट्रिय गान) แต่ในเอกสารภาษาต่างประเทศมักใช้อ้างอิงถึงเพลง "ศรีมาน คัมภีระ เนปาลี" (อักษรเทวนาครี: श्रीमान् गम्भीर नेपाली) ซึ่งเป็นเพลงชาติเนปาล ในสมัยราชาธิปไตย
แอนนา ป็อปเปิลเวลล์

แอนนา แคเธอรีน ป็อปเปิลเวลล์  (เกิดเมื่อวันที่ 16 ธันวาคม พ.ศ. 2531 (ค.ศ.1988) เป็นนักแสดงชาวอังกฤษ เธอเป็นที่รู้จักจากบท ซูซาน พรีเวนซี จาก ภาพยนตร์เรื่อง อภินิหารตำนานแห่งนาร์เนีย
ประวัติ.
ชีวิตส่วนตัว.
แอนนา ป็อปเปิลเวลล์ มีพี่น้องสามคน แอนนาเป็นพี่คนโต และมีน้องชายอีกสองคนชื่อว่า "แจ็ค" (เกิดเมื่อปี 1990) และ "เฮนรี่" (เกิดเมื่อปี 1996) เธอเป็นลูกสาวของนายแอนดรู ป็อปเปิลเวลล์ กับ ด็อกเตอร์ ดีบาร์ โลร์มัส แอนนาเข้าเรียนที่โรงเรียนนอร์ท ลอนดอนวิทยาลัย และเป็นนักศึกษาในปี ค.ศ. 2006 - ค.ศ. 2007 และ ในปี ค.ศ. 2007 เธอได้เข้าเรียนที่มหาวิทยาลัยแม็คดาเลนส์ อ็อกฟอร์ด ในปีเดียวกัน แอนนาได้รับรางวัล เดอะ คัพเพอร์ ไพรซ์ จากเรื่อง Five Kinds of Silence
ในเดือนธันวาคม ปีเดียวกัน แอนนาได้แสดงเรื่อง Lady Macbeth ใน โอเอฟเอส สตูดิโอ ที่อ็อกฟอร์ด ปัจจุบันเธอพักอาศัยอยู่ที่ ไฮน์บาร์รี่ นอร์ท ลอนดอน
การงาน.
แอนนา เริ่มรับการแสดง ตั้งแต่อายุ 6 ปี ทำให้โรงเรียนออลซอร์ทที่เธอเรียนอยู่ มีชื่อเสียงมากขึ้น แอนนาเริ่มจากการแสดงละครทีวี เช่น เรื่อง Frenchman's Creek ในปี ค.ศ.1988 
ภาพยนตร์เรื่องแรกที่แอนนาแสดง คือ อภินิหารตำนานแห่งนาร์เนีย ตอน ราชสีห์, แม่มด กับตู้พิศวง ในปี ค.ศ.2005 เธอรับบท ซูซาน พรีเวนซี ต่อมาเธอก็ได้แสดงเรื่อง อภินิหารตำนานแห่งนาร์เนีย ตอน เจ้าชายแคสเปี้ยน โดยรับบทเป็น ซูซาน พรีเวนซี เช่นเดิม
ภาพยนตร์ทั้งสองเรื่อง เธอได้แสดงคู่กับวิลเลียม มอสลีย์,สแกนดาร์ คีย์เนส และ จอร์จี เฮนลีย์ แต่ในเรื่อง อภินิหารตำนานแห่งนาร์เนีย ตอน เจ้าชายแคสเปี้ยน เธอก็ได้แสดงคู่กับ เบ็น บานส์ ด้วย
นาตาชา เปลี่ยนวิถี

นาตาชา เปลี่ยนวิถี ชื่อเล่นว่า แอนนา เกิดวันที่ 29 กุมภาพันธ์ พ.ศ. 2511 เป็นนางแบบและนักแสดงชาวไทย นาตาชาเดิมนับถือศาสนาอิสลาม บิดาชื่อ เกชา เปลี่ยนวิถี อาชีพนักแสดง มารดาชื่อ อนงค์ เปลี่ยนวิถี
ในด้านการศึกษา แอนนาเริ่มต้นการศึกษาในระดับชั้นอนุบาล จนสำเร็จการศึกษาในระดับชั้นมัธยมปีที่ 3 จาก โรงเรียนรุจิเสรีวิทยา จากนั้นจึงมาศึกษาต่อ ในระดับชั้นมัธยมปลายที่ โรงเรียนดรุณพิทยา โดยเธอสำเร็จการศึกษาในระดับปริญญาตรีจากคณะมนุษยศาสตร์ เอกภาษาอังกฤษ มหาวิทยาลัยหอการค้าไทย (เธอได้รับการคัดเลือกเป็นดาวมหาวิทยาลัยในช่วงที่เข้าศึกษาชั้นปี 1) เธอสำเร็จการศึกษาในระดับปริญญาโท จากสถาบันบัณฑิตพัฒนบริหารศาสตร์ ในสาขา ภาษาและการสื่อสาร
ชีวิตส่วนตัว.
เธอสมรสกับธีรภัทร์ สัจจกุล เมื่อวันที่ 20 ธันวาคม พ.ศ. 2551 ปัจจุบัน ทั้งคู่มีบุตรชายด้วยกัน 1 คน หย่ากันเมื่อปี 2562
ผลงาน.
มิวสิกวีดีโอ.
เพลง เธอรู้หรือเปล่า ของ หนุ่มเสก
ระนองรักษ์ สุวรรณฉวี

ร้อยตรีหญิง ระนองรักษ์ สุวรรณฉวี (23 มิถุนายน พ.ศ. 2499 – 2 กรกฎาคม พ.ศ. 2565) อดีตรัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลอภิสิทธิ์ เวชชาชีวะ อดีตรัฐมนตรีช่วยว่าการกระทรวงการคลัง ในรัฐบาลสมัคร สุนทรเวช และรัฐบาลสมชาย วงศ์สวัสดิ์ และอดีตนายกองค์การบริหารส่วนจังหวัดนครราชสีมา โดยดำรงตำแหน่งนานถึง 8 ปี
ประวัติ.
ร้อยตรีหญิง ระนองรักษ์ สุวรรณฉวี เกิดวันที่ 23 มิถุนายน พ.ศ. 2499 เป็นบุตรของนายเลิศ หงษ์ภักดี และนางตรูจิตต์ หงษ์ภักดี มีชื่อเล่นว่า "นก" สมรสกับ ว่าที่ร้อยตรี ไพโรจน์ สุวรรณฉวี อดีตรัฐมนตรีช่วยว่าการกระทรวงพาณิชย์ มีบุตรชาย 3 คน ได้แก่ นายพลพีร์ สุวรรณฉวี, นายพีรพร สุวรรณฉวี และนายณัฐวัชร์ สุวรรณฉวี 
จบการศึกษาระดับปริญญาตรี จาก พยาบาลศาสตรบัณทิต มหาวิทยาลัยมหิดล วิทยาลัยพยาบาลกองทัพบก และระดับปริญญาโท จาก รัฐศาสตรมหาบัณฑิต มหาวิทยาลัยเกริก
ในปี พ.ศ. 2553 ร้อยตรีหญิง ระนองรักษ์ สุวรรณฉวี เข้ารับการศึกษาหลักสูตรผู้บริหารระดับสูง ของสถาบันวิทยาการตลาดทุน ตลาดหลักทรัพย์แห่งประเทศไทย ในรุ่นที่ 11 และเป็นรุ่นเดียวกันกับนักการเมืองชื่อดังอีกหลายคน อาทิ สรอรรถ กลิ่นประทุม ประจวบ ไชยสาส์น นริศรา ชวาลตันพิพัทธ์ สมพงษ์ อมรวิวัฒน์ นายแพทย์บุรณัชย์ สมุทรักษ์ ฯลฯ
การทำงาน.
รับราชการ.
ร้อยตรีหญิง ระนองรักษ์ สุวรรณฉวี เริ่มเข้ารับราชการในตำแหน่งพยาบาลวิชาชีพ ประจำโรงพยาบาลค่ายสุรนารี จังหวัดนครราชสีมา ชั้นยศ "ร้อยตรี" เมื่อปี พ.ศ. 2520 หลังจากนั้น 3 ปี จึงได้โอนมารับราชการเป็นข้าราชการพลเรือนสามัญ ตำแหน่งนักวิชาการสาธารณสุข สำนักงานสาธารณสุขจังหวัดนครราชสีมา จนกระทั่งลาออกจากราชการเพื่อเข้าสู่เส้นทางการเมือง
งานการเมือง.
ร้อยตรีหญิง ระนองรักษ์ สุวรรณฉวี ได้สมัครและรับเลือกตั้งเป็นสมาชิกวุฒิสภา ในปี พ.ศ. 2549 แต่การเลือกตั้งถูกยกเลิกเป็นโมฆะ เนื่องมาจากเกิดการรัฐประหาร เดือนกันยายน พ.ศ. 2549
หลังจากนั้น เดือนกุมภาพันธ์ พ.ศ. 2551 ในการจัดตั้ง รัฐบาลของนายสมัคร สุนทรเวช ร้อยตรีหญิง ระนองรักษ์ ได้รับตำแหน่งรัฐมนตรีช่วยว่าการกระทรวงการคลัง ต่อเนื่องมาถึงในรัฐบาลของนายสมชาย วงศ์สวัสดิ์ด้วย กระทั่งในสมัย รัฐบาลของนายอภิสิทธิ์ เวชชาชีวะ พ.ศ. 2551 ร้อยตรีหญิง ระนองรักษ์ ได้รับตำแหน่งรัฐมนตรีว่าการกระทรวงเทคโนโลยีสารสนเทศและการสื่อสาร จนถึง พ.ศ. 2553 
นอกจากนี้ ร้อยตรีหญิง ระนองรักษ์ ยังดำรงตำแหน่งรองหัวหน้าพรรคเพื่อแผ่นดิน ในเดือนเมษายน พ.ศ. 2552 (ชุดของนายชาญชัย ชัยรุ่งเรือง) และได้ลาออกจากตำแหน่งรองหัวหน้าพรรคฯ เมื่อวันที่ 23 กุมภาพันธ์ พ.ศ. 2553 ก่อนย้ายมาร่วมงานกับพรรคชาติพัฒนา และลงสมัครรับเลือกตั้งในระบบบัญชีรายชื่อ ลำดับที่ 5 
การเมืองท้องถิ่น.
ในเดือนมีนาคม พ.ศ. 2555 ร้อยตรีหญิง ระนองรักษ์ สุวรรณฉวี ได้รับเลือกตั้งเป็นนายกองค์การบริหารส่วนจังหวัดนครราชสีมา และดำรงตำแหน่งจนถึงปี พ.ศ. 2563 เป็นเวลาทั้งหมด 8 ปี จนกระทั่งมีการกำหนดให้มีการเลือกตั้งนายกองค์การบริหารส่วนจังหวัดในประเทศไทย พ.ศ. 2563
ถึงแก่อนิจกรรม.
ร้อยตรีหญิง ระนองรักษ์ เสียชีวิตเมื่อวันที่ 2 กรกฎาคม พ.ศ. 2565 สิริอายุรวม 66 ปี มีพิธีพระราชทานเพลิงศพเมื่อวันที่ 29 ตุลาคม พ.ศ. 2565 ณ วัดสุทธจินดาวรวิหาร อำเภอเมืองนครราชสีมา จังหวัดนครราชสีมา
ฮวัง ชัน-ซ็อง

ฮวัง ชานซอง  เป็นศิลปินสมาชิกวงทูพีเอ็ม กลุ่มนักร้องชายจากประเทศเกาหลีใต้ สังกัดค่ายเจวายพีเอ็นเตอร์เทนเมนท์
ประวัติ.
ฮวัง ชานซอง เกิดเมื่อวันที่ 11 กุมภาพันธ์ พ.ศ. 2533 มีอายุน้อยที่สุดในวงจึงเรียกว่า "มักแน" (แปลว่าน้องเล็ก) แต่ก็เป็นน้องเล็กที่ตัวโตที่สุดในบรรดาน้องเล็กของวงบอยแบนด์เกาหลีใต้ นับถือศาสนาพุทธ เข้าวงการด้วยการเป็นนักแสดง นายแบบ เล่นโฆษณา ชานซองมีชื่อเล่นว่า fairy, phwang-ka มีส่วนสูง 184 เซนติเมตร น้ำหนัก 72 กิโลกรัม จบการศึกษาระดับมัธยมปลายจากโรงเรียนฮันกุกเยซุล (Korean Art High School) ปัจจุบันกำลังศึกษาอยู่ชั้นปีที่ 1 (พ.ศ. 2552) มหาวิทยาลัยโฮวอน คณะ Boardcasting & Entertainment พูดภาษาจีน นอกจากนั้นยังมีความสามารถในด้านกีฬาเทควันโดและฟันดาบด้วย อยู่ในวงจะได้รับการร้องท่อนแร็ปและท่อนกลางของเพลง
ก่อนเข้าเป็นสมาชิกวงทูพีเอ็ม ชานซองเคยแสดงละครซิตคอมของเกาหลีที่มีเรตติงสูงมาก เรื่อง Unstoppable High Kick และเคยเข้าร่วมทดสอบความสามารถ Superstar Survival ปี 2006 พร้อมกับเพื่อนร่วมวงอย่างจุน-โฮ และแท็ก-ย็อน แต่ก็แพ้ ซึ่งเขาเคยเข้าทดสอบความสามารถถึงสองครั้งแล้วจึงได้รับการยอมรับจากบริษัท
ตำแหน่งในวง : ร้อง (Vocalist), แร็ป (Rapper)
ภาพลักษณ์.
ได้รับการจัดอันดับใน Mnet Super 100 pop idols 2009 ให้อยู่อันดับที่ 36
คูโจ ฮิซาตาดะ

คูโจ ฮิซาตาดะ ("Kujō Hisatada"; 5 กันยายน ค.ศ. 1798 – 5 ตุลาคม ค.ศ. 1871) เป็นขุนนางญี่ปุ่นชั้นคูเงะ (公家) แห่งยุคเอโดะ เป็นบุตรของนิโจ ฮะรุตะกะ (二条治孝) แต่คูโจ ซูเก็ตซูงุ (九条輔嗣) รับเลี้ยงเป็นบุตรบุญธรรม เขาสำเร็จราชการแผ่นดินในตำแหน่งคัมปากุ (関白) ในช่วง ค.ศ. 1856–1862 แล้วพ้นจากตำแหน่งใน ค.ศ. 1863 ไปบวชเป็นพระ
อก แท็ก-ย็อน

อก แท็ก-ย็อน (อักษรโรมัน: Ok Taec-yeon; เกิด 27 ธันวาคม ค.ศ. 1988) เป็นที่รู้จักในชื่อ แท็กย็อน เป็นแร็ปเปอร์ นักร้อง นักแต่งเพลง นักแสดง และผู้ประกอบการชาวเกาหลีใต้ เขาเป็นแร็ปเปอร์ของบอยแบนด์เกาหลีใต้ทูพีเอ็ม
ประวัติ.
แท็ก-ย็อน เกิดเมื่อวันที่ 27 ธันวาคม พ.ศ. 2531 ที่โซล ประเทศเกาหลีใต้ และย้ายไปอยู่ปูซาน จากนั้นย้ายไปอยู่เมืองบอสตันและเมืองเบดฟอร์ด รัฐแมสซาชูเซตส์ สหรัฐอเมริกา ตามลำดับ จึงสามารถพูดได้ทั้งภาษาเกาหลีและอังกฤษ ทำให้กลายเป็นล่ามให้กับนิชคุณเพื่อนร่วมวงและแจบอมอดีตเพื่อนร่วมวงที่ไม่สามารถพูดเกาหลีได้ในช่วงแรก นับถือศาสนาคริสต์ เป็นนักแสดง นักร้อง นายแบบ พิธีกร จบการศึกษาระดับปริญญาตรีจากคณะบริหาร มหาวิทยาลัยดันกุก และจบปริญญาโทที่มหาวิทยาลัยโคเรีย หรือมหาวิทยาลัยเกาหลี (Korea University) สาขาบริหารธุรกิจระหว่างประเทศ หลักสูตรนานาชาติ
เขาเข้าวงการโดยการเข้าประกวดเพื่อเป็นนายแบบในรายการ Superstar Survival ที่นครนิวยอร์ก ซึ่งเป็นรายการออดิชั่นของบริษัทเจวายพี แต่ก็ตกรอบสุดท้ายเป็นคนแรก อย่างไรก็ดี เขาถูกเรียกตัวเข้ามาฝึกหัดที่บริษัท นอกจากนี้ในการออดิชั่นครั้งนั้นมีเพื่อนร่วมวงอีกสองคนทำการแข่งขันด้วยคือ จุนโฮและชานซอง
เขาได้ทำหน้าที่พิธีกรในงานโอลิมปิกฤดูหนาว 2018 และพาราลิมปิค และวิ่งคบเพลิงพาราลิมปิค และเป็นมัคคุเทศน์พิเศษ ที่ Culture ICT Pavillion ซึ่งเป็นส่วนหนึ่งของโอลิมปิคฤดูหนาวซึ่งเกาหลีใต้เป็นเจ้าภาพ
ผลงาน.
ผลงานเพลง.
อื่น ๆ
ชัง อู-ย็อง

ชัง อู-ย็อง ("Jang U-yeong"; อักษรโรมัน: Jang Woo-young) เป็นหนึ่งในสมาชิกวงทูพีเอ็มซึ่งประกอบไปด้วยสมาชิก 7 คน ที่เน้นการเต้นแบบบีบอยและตีลังกาผาดโผน มักจะได้ร้องท่อนแรกของเพลง (คล้ายกับตำแหน่งของซ็อนมีแห่งวงวันเดอร์เกิลส์)
ปัจจุบัน ชัง อู-ย็องได้เข้ากรม[]ไปแล้ว เสร็จสิ้นในปี 2020
ประวัติ.
ชัง อู-ย็อง มีชื่อเล่นว่า Bu-aong เกิดเมื่อวันที่ 30 เมษายน พ.ศ. 2532 ที่เมืองปูซาน เกาหลีใต้ นับถือศาสนาพุทธ เป็นนักร้องและนักเต้น จบการศึกษาระดับมัธยมปลายจากโรงเรียนบูชินกึมซอง กำลังศึกษาอยู่อยู่ชั้นปีที่ 1 (พ.ศ. 2552) มหาวิทยาลัยโฮวอน คณะ Boardcasting & Entertainment อู-ย็องยังมีความสามารถพิเศษในด้านการเต้น เคยเรียนการเต้นจาก Seoul School For The Arts - Dance Major มาด้วย และได้เข้ามาฝึกงานที่ JYP หลังจากผ่านการเป็นผู้ชนะการแข่งขัน JYP Audition 2007 งานทดสอบความสามารถศิลปินรุ่นที่ 1 และได้ที่ 1 จาก Mgoon's JYP Audition ที่ปูซาน โดยชนะผู้เข้าแข่งขันกว่าพันคน และในการทดสอบความสามารถครั้งนั้นมีฮาราแห่งวงคาราเข้าประกวดด้วยแต่เธอไม่ได้รางวัล ซึ่งทำให้ทั้งสองรู้จักกัน สังเกตได้จากการออกรายการไอดอลโชว์ระหว่างวงทูพีเอ็มกับคารา สมาชิกในวงทูพีเอ็มจะไม่มีใครเลือกฮาราเลย ปล่อยให้อู-ย็องเลือกคนเดียว
ก่อนที่จะเปิดตัวในนามวงทูพีเอ็ม เขาเคยเป็นแดนเซอร์ตัวแทนให้ท็อปแห่งวงบิ๊กแบงซึ่งต้องเต้นคู่กับยูบินแห่งวงวันเดอร์เกิลส์ เพราะท็อปเป็นลมก่อนการโชว์ชุดพิเศษในงาน 2007 MBC Music Awards
ตำแหน่งในวง : ร้องหลัก (Main Vocalist)
อี จุน-โฮ

อี จุน-โฮ (เกาหลี: ; ฮันจา: ; อาร์อาร์: "Lee Junho"; เกิด 25 มกราคม ค.ศ. 1990) หรือที่รู้จักกันในชื่อ จุนโฮ เป็นนักร้อง นักเขียนเพลง นักเต้น นักแต่งเพลง และนักแสดงชาวเกาหลีใต้ เป็นสมาชิกของทูพีเอ็ม ภายใต้สังกัดเจวายพีเอนเตอร์เทนเมนต์
ในปี ค.ศ. 2013 จุนโฮเดบิวต์ในฐานะนักแสดงในภาพยนตร์เกาหลีเรื่อง "โคลด์อายส์" และหลังจากนั้นก็ได้แสดงในละครเรื่อง "ผู้จัดการดีแตก" (2017), "เพียงรัก... อาจเยียวยา" (2017–18), "กระทะเลิฟเสิร์ฟรัก" (2018) และ "คิง เดอะ แลนด์" (2023) บทบาทของเขาในละครอิงประวัติศาสตร์เรื่อง "นางในใจกล้า" (2021) ทำให้เขาได้รับรางวัลนักแสดงนำชายยอดเยี่ยมสาขาโทรทัศน์จากงานประกาศรางวัลแพ็กซังอาร์ตส์ ครั้งที่ 58
ประวัติ.
อี จุน-โฮ เกิดเมื่อวันที่ 25 มกราคม พ.ศ. 2533 ที่เมืองอันซัน จังหวัดคย็องกี ประเทศเกาหลีใต้ เขานับถือศาสนาคริสต์ เป็นนักร้องและนักเต้นของวง จบชั้นมัธยมปลายจากโรงเรียนเซวอน ปัจจุบันกำลังศึกษาอยู่อยู่ชั้นปีที่ 2 (พ.ศ. 2552) มหาวิทยาลัยโฮวอน คณะ Boardcasting & Entertainment เอก Program Acting Major เนื่องจากจุนโฮมีความสนใจในด้านการเต้นมาก เมื่อมีเวลาว่างจุนโฮดูวิดีโอเต้น ฟังเพลงและฝึกแต่งเพลงบ้าง และมีความสามารถในการเต้นแบบ Beat Box จนมีการตั้งฉายาเล่นๆว่า Justin Timberlake 
จุนโฮนั้นมีหน้าตาละม้ายคล้ายกับอดีตศิลปินร่วมค่ายรุ่นพี่อย่างเรน จนมีบางคนตั้งฉายาอย่างไม่เป็นทางการให้จุนโฮว่า "เรนน้อย" แต่จุนโฮไม่ค่อยพอใจนักที่จะให้คนอื่นๆเรียกเขาด้วยชื่อนี้ นอกจากนี้ยัง ได้เซ็นสัญญากับบริษัทเจวายพีจากการที่เขาได้รับรางวัลชนะเลิศอันดับที่ 1 ในการประกวดทักษะการเต้นและการร้องเพลงจากในรายการ Super Star Survival ปี 2006 ทางช่อง SBS และเริ่มฝึกงานที่ JYP หลังจากนั้น
เจย์ พาร์ก

พัก แจ-บ็อม (เกาหลี: ; ฮันจา: ; อาร์อาร์: "Bak Jae-beom"; เอ็มอาร์: "Pak Chaebŏm"; เกิด 25 เมษายน ค.ศ. 1987) หรือชื่อในการแสดงว่า เจย์ พาร์ก  เป็นแร็ปเปอร์ นักร้อง นักเต้น นักแต่งเพลงชาวเกาหลีใต้ อดีตสมาชิกทูพีเอ็ม ซึ่งเป็นบอยแบนด์เกาหลีใต้ แจ-บ็อมยังได้เป็นหัวหน้าวงด้วย ปัจจุบันหลังจากประกาศลาออกจากวง และมีมินิอัลบั้มในฐานะศิลปินเดี่ยว โดยมีกลุ่มบีบอย Art of movement (AOM) ให้การสนับสนุน.
ประวัติ.
พัก แจ-บ็อม เกิดและเติบโตที่เมืองเอ็ดมอนส์ ซีแอตเทิล รัฐวอชิงตัน ประเทศสหรัฐอเมริกา มีชื่อเล่นเรียกแตกต่างกันไป เช่น Jaebi, J-Bum, Fresh Beezy นับถือศาสนาคริสต์ นิกายเพรสไบทีเรียน เป็นอดีตนักร้องและหัวหน้าวงทูพีเอ็ม แจ-บ็อมพูดภาษาอังกฤษเป็นภาษาหลัก มีความสามารถพิเศษในการเต้นบีบอย ร้องและแต่งท่อนแร็ป
แจ-บ็อมผ่านการทดสอบความสามารถที่ลอสแอนเจลิส สหรัฐอเมริกา (JYP U.S. Audition Selection 2005) เพียงคนเดียว โดยพัคจินยอง ประธานบริษัทเจวายพีได้ชมการทดสอบความสามารถของแจ-บ็อมด้วยตนเอง และเป็นคนนำตัวเขามาที่เกาหลีใต้จากการคัดเลือกทั่วประเทศอเมริกา ก่อนมารวมกลุ่มเป็นบอยกรุ๊ป แรกเริ่มแจ-บ็อมเข้าบริษัทเจวายพีเพื่อเป็นนักร้องแรปและเต้นบีบอย เขาเรียนร้องเพลงและภาษาเกาหลีเป็นระยะเวลา 4 ปี แต่ถึงตอนนี้ยังพูดเกาหลีได้ไม่คล่องนัก แม่ของเขาเป็นผู้ที่สนับสนุนให้เขาเข้ารับการทดสอบความสามารถ หลังจากที่เขาตัดสินใจที่จะไม่เข้าศึกษาต่อในระดับอุดมศึกษา ปัจจุบันหลังจากประกาศลาออกจากวง และกลับไปอยู่บ้านเกิดที่ซีแอตเทิล แจ-บ็อมใช้เวลาว่างในการฝึกซ้อมเพิ่มพูนความสามารถด้านดนตรี ออกไปแข่งขันบีบอยในนามของกลุ่ม Art of Movement (AOM) มีสมาชิกคือ เจย์, โทนี่, จูเนียร์, Phe LaRoc, เฮฟ, ชาช่า, Neil, กิล, บาวเซอร์, แดเนียล
ช่วงต้นเดือนกันยายน 2552 หลังจากเกิดกระแสวิพากษ์วิจารณ์อย่างรุนแรงที่แจ-บ็อมเคยแสดงความคิดเห็นในเชิงลบต่อประเทศเกาหลีและชาวเกาหลีไว้เมื่อ 4 ปีที่ผ่านมา เขาก็ได้ออกเอกสารเปิดผนึกเพื่อขอโทษในวันเดียวกันแต่ก็เกิดกระแสร้อนแรงอย่างต่อเนื่อง ทำให้แจ-บ็อมตัดสินใจลาออกจากวงอย่างเป็นทางการในที่สุด เมื่อวันที่ 8 กันยายน พ.ศ. 2552
ปัจจุบัน เจย์ พาร์ก เป็น CEO ของค่าย AOMG ที่ตนเองก่อตั้งขึ้นมากับ Chacha Malone สมาชิก AOMG มีสมาชิกในค่าย คือ Gray Loco Elo DJ.Pumpkin DJ.Wegun Hep Junggoon.Hoody ล่าสุดคือ Yugyeom สมาชิกวง Got7 และยังมี Simon Dominic อดีตสมาชิก Supreme Team เป็น CO-CEO เมื่อเดือน กรกฎาคม 2561 Simon Dominicได้มีการลาออกจากการเป็น CO-CEO และยกตำแหน่งให้แก่ DJ.Pumpkin แทน
จุน. เค

คิม มิน-จุน (ฮันจา: 金閔俊; เกิด 15 มกราคม ค.ศ. 1988) หรือที่รู้จักกันในชื่อ Jun. K เป็นแร็ปเปอร์ นักร้อง นักเต้น นักแต่งเพลง โปรดิวเซอร์เพลง นักแสดงชาวเกาหลีใต้ สมาชิกของทูพีเอ็ม ที่มีน้ำเสียงในการร้องเพลงที่ไพเราะและได้รับการยอมรับ
ประวัติ.
คิม มินจุน เกิดเมื่อวันที่ 15 มกราคม ค.ศ. 1988 ที่เมืองแดกู (Daegu) ประเทศเกาหลีใต้ มีสัญชาติเกาหลี นับถือศาสนาพุทธ ชื่ออื่นเรียกว่า Jun.K , Panda เป็นนักแสดง นักร้อง นายแบบ พิธีกร มีความสามารถในการร้องเพลงและการแต่งเพลงมาก เมื่อมีเวลาว่างก็จะแต่งเพลง จุนซูเป็นคนที่ร้องเพลงดีและประกวดร้องเพลงได้ที่หนึ่งจากหลายเวที เขาจึงได้ส่งเดโมเพลงไปที่บริษัทวายจี (YG) และ เจวายพี (JYP) และได้รับการตอบรับจากทั้งสองบริษัท ซึ่งเขาได้เลือกบริษัทเจวายพี และจากการออดิชั่นกับบริษัทวายจีเอนเตอร์เทนเมนท์ (YG Entertainment) ซึ่งทำให้เขาได้รู้จักและเป็นเพื่อนกับจี-ดรากอนและแทยัง แห่งวงบิกแบง(วงดนตรีเกาหลี)ด้วย
จุนซูจบการศึกษาจาก KyungHee Cyber College และกำลังศึกษาอยู่ชั้นปีที่ 2 ที่ Dong-Ah Institute of Media and Arts และได้รับทุนการศึกษาโดยได้รับการยกเว้นค่าเล่าเรียนจากทางโรงเรียนอีกด้วย
ตำแหน่งในวง : ร้องเสียงหลัก (Main Vocalist)
เจดีย์ชเวมอดอ

เจดีย์ชเวมอดอ ([ʃwèmɔ̀dɔ́ pʰəjá]; , [tɕaɪʔmṵtú]) เป็นเจดีย์สำคัญในเมืองพะโค (หงสาวดี) ประเทศพม่า มีความสูง ถือเป็นเจดีย์ที่สูงที่สุดในประเทศพม่า แต่เจดีย์ชเวดากองในเมืองย่างกุ้งมักได้รับการบันทึกว่าเป็นเจดีย์ที่สูงที่สุดในประเทศ เพราะประดิษฐานบนเนินเขา เชื่อกันว่าเจดีย์ชเวมอดอเป็นมหาเจดีย์ที่บรรจุพระเกศาธาตุและพระเขี้ยวแก้วของพระโคตมพุทธเจ้า เจดีย์ชเวมอดอ เจดีย์ชเวดากอง และพระธาตุไจที่โย่เป็นเจดีย์ที่มีชื่อเสียงที่ชาวมอญสร้างขึ้น เทศกาลประจำปีเฉลิมฉลองเจดีย์ชเวมอดอจัดในช่วงเดือนดะกู้ ตามปฏิทินพม่า
ประวัติ.
เจดีย์ชเวมอดอมีชื่อเรียกในภาษามอญซึ่งคนไทยคุ้นเคยกับชื่อนี้คือ พระธาตุมุเตา แปลว่า "จมูกร้อน" เพราะกล่าวกันว่าเจดีย์องค์นี้สูงมาก ต้องแหงนหน้ามองจนต้องกับแสงแดด ปัจจุบันเจดีย์ชเวมอดอมีความสูงที่ 114 เมตร เป็นเจดีย์ที่สูงที่สุดในประเทศพม่า
มีการสันนิษฐานว่าเจดีย์ชเวมอดอสร้างขึ้นราวประมาณคริสต์ศตวรรษที่ 10 ตั้งแต่สมัยอาณาจักรมอญเรืองอำนาจ เดิมเจดีย์ชเวมอดอมีความสูง สร้างโดยชาวมอญ ตามตำนานเล่าว่าพ่อค้าชาวมอญสองคนชื่อ มหาศาลและจุลศาล ได้เดินทางไปอินเดียสมัยพุทธกาลและได้รับพระเกศาธาตุจากพุทธองค์ นำกลับมาประดิษฐาน ณ เจดีย์ชเวมอดอ ภายหลังได้มีการบรรจุพระเขี้ยวแก้วไว้ในเจดีย์เมื่อปี ค.ศ. 982
เมื่อพะโคกลายมาเป็นเมืองหลวงของอาณาจักรหงสาวดี พระมหากษัตริย์องค์ต่อ ๆ มาได้เพิ่มสิ่งก่อสร้างต่าง ๆ ให้กับเจดีย์และบริเวณโดยรอบ ในสมัยของพระเจ้าราชาธิราชทรงสร้างเจดีย์ขนาดเล็ก 160 องค์รอบเจดีย์เมื่อ ค.ศ. 1390 ในสมัยของพระเจ้าธรรมเจดีย์ได้โปรดให้มีการสร้างพระวิหาร และหล่อระฆังถวายในช่วงปลายคริสต์ศตวรรษที่ 15 สมัยของพระเจ้าบุเรงนอง ค.ศ. 1556 ได้มีการสร้าง "ที่" (ฉัตร) พร้อมถวายอัญมณีจากมงกุฎของพระองค์ และสร้างเจดีย์ 52 องค์ซึ่งเป็นช่วงพระชนมายุของพระองค์ขณะนั้น ค.ศ. 1796 พระเจ้าปดุงทรงบูรณะเจดีย์ให้สูง และถวายฉัตรใหม่ ทำให้มีความสูงโดยรวม 
กล่าวกันว่าก่อนที่พระเจ้าบุเรงนองจะออกทำศึกคราใด จะทรงมานมัสการเจดีย์นี้ก่อนทุกครั้ง ซึ่งในปัจจุบันจุดที่เชื่อว่าพระองค์ทำการสักการะก็ยังปรากฏอยู่ และสมเด็จพระนเรศวรมหาราชเมื่อครั้งยกทัพมาตีพะโคก็ได้เสด็จมานมัสการเช่นกัน 
ตลอดระยะเวลาที่ผ่านมาเจดีย์ได้รับความเสียหายเนื่องจากแผ่นดินไหวหลายครั้ง รวมทั้งในปี ค.ศ. 1912, ค.ศ. 1917 และ ค.ศ. 1930 ยอดเจดีย์ก่อนปี ค.ศ. 1917 ที่พังลงมายังคงอยู่ในบริเวณจุดเดิม งานบูรณะเริ่มขึ้นใน ค.ศ. 1951 แล้วเสร็จใน ค.ศ. 1954 เจดีย์ใหม่มีความสูง ความสูงโดยรวมถึงยอดฉัตรคือ 
ในประเทศไทย มีเจดีย์จำลองของเจดีย์ชเวมอดออยู่ที่วัดชมภูเวก อำเภอเมืองนนทบุรี จังหวัดนนทบุรี ซึ่งอยู่ในชุมชนชาวไทยเชื้อสายมอญ และที่วัดปรมัยยิกาวาสบนเกาะเกร็ด ในอำเภอปากเกร็ด จังหวัดนนทบุรี ซึ่งเป็นชุมชนชาวไทยเชื้อสายมอญเช่นเดียวกัน
พระมหามัยมุนี

พระมหามัยมุนี หรือ มะฮาเมียะมุนิ  เป็นพระพุทธรูปคู่บ้านคู่เมืองของประเทศพม่า และเป็นหนึ่งในห้าศาสนวัตถุที่ศักดิ์สิทธิ์ของพม่า คำว่า มหามัยมุนี แปลว่า "ผู้รู้อันประเสริฐ" (The Great Sage) เป็นพระพุทธรูปทรงเครื่องกษัตริย์ ปัจจุบันประดิษฐานอยู่ที่เมืองมัณฑะเลย์ อดีตราชธานีของพม่าในยุคราชวงศ์โก้นบอง เดิมทีเป็นพระพุทธรูปคู่บ้านคู่เมืองของยะไข่ มีตำนานเล่าว่าสร้างขึ้นตั้งแต่สมัยพุทธกาลโดยกษัตริย์แห่งเมืองยะไข่ องค์พระทำจากทองสัมฤทธิ์หนัก 6.5 ตัน มีการสร้างบนฐานสูง รวมองค์พระมีความสูงทั้งหมดกว่า ไหล่กว้าง และรอบเอวกว้าง 
ก่อนสร้างกษัตริย์ผู้สร้างทรงพระสุบินว่า พระพุทธเจ้า เสด็จมาประทานพรให้พระพุทธปฏิมาองค์นี้เป็นตัวแทนของพระองค์ เพื่อเป็นเครื่องสืบพระพุทธศาสนาไปในภายภาคหน้า โดยในอดีตแม้เมืองยะไข่จะถูกโจมตีโดยกษัตริย์เมืองอื่นที่ทรงแสนยานุภาพอย่างไร ก็ไม่อาจที่จะเคลื่อนย้ายองค์พระมหามัยมุนีนี้ออกจากเมืองได้ ต้องมีเหตุให้ขัดข้องทุกครั้งไป จนกระทั่งถึงรัชสมัยพระเจ้าปดุง แห่งราชวงศ์โก้นบองสามารถตียะไข่ได้ และได้อัญเชิญพระมหามัยมุนีออกจากยะไข่ได้ในปี พ.ศ. 2327 โดยล่องมาตามแม่น้ำอิรวดีมายังเมืองมัณฑะเลย์ พระมหามัยมุนีจึงได้มาประดิษฐานอยู่ที่เมืองมัณฑเลย์เป็นการถาวรนับแต่นั้นเป็นต้นมา 
ด้วยความเชื่อว่าพระพุทธมหามัยมุนีเป็นพระพุทธรูปที่มีชีวิต ด้วยเหตุที่ได้รับประทานพร หรือบางตำนานก็กล่าวว่าได้รับประทานลมหายใจจากพระพุทธเจ้า จึงมีประเพณีล้างพระพักตร์ถวายโดยทุกเช้าในเวลาประมาณ 04.00 น. พระมหาเถระและสาธุชนทั่วไปที่ศรัทธาจะมาทำพิธีล้างพระพักตร์ด้วยน้ำอบน้ำหอมผสมทานาคาอย่างดี พร้อมกับใช้แปรงทองแปรงที่พระโอษฐ์เสมือนหนึ่งแปรงพระทนต์ถวายพระพุทธเจ้า ก่อนใช้ผ้าจากศรัทธาสาธุชนที่ถวายมาเช็ดจนแห้งสนิท แล้วนำกลับคืนแก่สาธุชนผู้นั้นไปบูชาต่อ พร้อมใช้พัดทองโบกถวายเป็นอันดี เสมือนหนึ่งได้อุปัฏฐากองค์สมเด็จพระสัมมาสัมพุทธเจ้าที่ยังทรงพระชนมชีพอยู่
อนึ่ง องค์พระมหามัยมุนีมีการปิดทองซ้ำแล้วซ้ำอีกจนเป็นรอยย่นตะปุ่มตะป่ำไปทัวทั้งองค์ ซึ่งหากเอานิ้วกดลงไปจะรู้สึกได้ถึงความอ่อนนิ่มของทองคำเปลวที่ปิดทับซ้อนกันนับเป็นพัน ๆ หมื่น ๆ ชั้น ตลอดระยะเวลาเนิ่นนานหลายศตวรรษ ทำให้พระมหามัยมุนีมีอีกพระนามหนึ่งว่า "พระเนื้อนิ่ม" แต่น่าแปลกที่ว่าแม้จะมีการปิดทองซ้ำแล้วซ้ำอีกจนองค์พระใหญ่ขึ้นเพียงใดก็ตาม แต่พระพักตร์ขององค์พระมหามัยมุนีก็ยังแลดูใหญ่ตามองค์พระอย่างน่าอัศจรรย์ ทั้งที่ไม่ได้มีการปิดทองที่องค์พระพักตร์เลยแม้แต่น้อย
ในประเทศไทย ที่วัดหัวเวียง อำเภอเมืองแม่ฮ่องสอน จังหวัดแม่ฮ่องสอน ได้มีองค์พระจำลองของพระมหามัยมุนีนี้เป็นพระประธานของวัด ในบรรดาพระมหามัยมุนีจำลองในประเทศไทย พระเจ้าพาราละแข่งถือเป็นองค์ที่เก่าที่สุด เพราะสร้างขึ้นใน พ.ศ. 2460 หลังจากเหตุเพลิงไหม้ครั้งใหญ่ที่วัดพระมหามัยมุนีที่เมืองมัณฑะเลย์เพียง 33 ปี
และอีกองค์หนึ่งคือพระมหามัยมุนีสายสัมพันธ์ 2 แผ่นดิน ที่ประดิษฐานพลับพลาชั่วคราว ณ วัดพระธาตุดอยแต ตำบลเหมืองจี้ อำเภอเมืองลำพูน จังหวัดลำพูน ซึ่งมีขนาดเท่าองค์จริง และได้ทำพิธีในวัดพระมหามัยมุนีองค์จริงโดยพระสังฆนายกแห่งประเทศพม่า และได้มอบให้พระสงฆ์เมืองมัณฑะเลย์ จำนวน 108 รูป ทำพิธีตลอด 3 วัน (14–16 มีนาคม 2557) และได้อัญเชิญมาประเทศไทยเพื่อเชื่อมสัมพันธไมตรีระหว่าง 2 ประเทศ และทุกเช้าวันพระจะมีพิธีสรงพระพักตรโดยพระสงฆ์ผู้ได้รับมอบหมายจากประเทศพม่า
ซ็องมิน

ซ็องมิน (อักษรโรมัน: Sungmin; เกิด 1 มกราคม ค.ศ. 1986) หรือชื่อจริงว่า อี ซ็อง-มิน (เกาหลี: ; ฮันจา: ; อาร์อาร์: "I Seong-min"; เอ็มอาร์: "Yi Sŏngmin") เป็นนักร้อง นักแต่งเพลง นักแสดงชาวเกาหลีใต้ เป็นสมาชิกของซูเปอร์จูเนียร์ สังกัดเอสเอ็มเอนเตอร์เทนเมนต์
พระพุทธเทววิลาส

พระพุทธเทววิลาส หรือหลวงพ่อขาว ประดิษฐาน ณ พระอุโบสถ วัดเทพธิดาราม วรวิหาร ถ.มหาไชย แขวงสำราญราษฎร์ เขตพระนคร กรุงเทพมหานคร
ไม่ปรากฏประวัติการสร้างหรือที่มา ปรากฏประวัติเพียงว่าพระพุทธเทววิลาสองค์นี้ พระบาทสมเด็จพระนั่งเกล้าเจ้าอยู่หัว รัชกาลที่ 3 มีพระราชศรัทธาเลื่อมใสในพระบวรพุทธศาสนาอย่างยิ่ง ทรงสร้างและบูรณปฏิสังขรณ์พระอารามจำนวนมาก พุทธศักราช 2379 โปรดให้ กรมหมื่นภูมินทรภักดี (พระองค์เจ้าชายลดาวัลย์) เป็นแม่กองสร้างวัดเพื่อเฉลิมพระเกียรติ พระเจ้าบรมวงศ์เธอ กรมหมื่นอัปสรสุดาเทพ พระราชธิดาพระองค์ใหญ่ อันประสูติแต่เจ้าจอมมารดาบาง ทรงพระปรีชาสามารถรับราชการสนองพระเดชพระคุณอย่างใกล้ชิด เป็นที่ไว้วางใจ พระราชฤหทัย แต่เดิมชื่อว่าวัดพระยาไกรสวนหลวง สร้างเสร็จเมื่อพุทธศักราช 2328 พระราชทานนามใหม่ว่า "วัดเทพธิดาราม" ซึ่งหมายถึงกรมหมื่นอัปสรสุดาเทพ ได้เสด็จพระราชดำเนินมาทรงประกอบพระราชพิธีผูกพัทธสีมา ในวันที่ 22 ธันวาคม พ.ศ. 2382 โปรดให้อัญเชิญพระพุทธรูปจำหลักด้วยศิลาขาว จาก พระบรมมหาราชวังมาเป็นพระปฏิมากรประธาน
พระพุทธปฏิมากรองค์นี้ เดิมเรียกกันแต่เพียงว่า "หลวงพ่อขาว" เมื่อ พ.ศ. 2518 พระบาทสมเด็จพระมหาภูมิพลอดุลยเดชมหาราช เสด็จพระราชดำเนินทรงบำเพ็ญพระราชกุศล ถวายพระกฐิน ทรงเฉลิมพระนามว่า "พระพุทธเทววิลาส"
ตามหนังสือราชเลขาธิการที่ รล.๐๐๐๒/๒๕๒๒ เมื่อวันที่ 25 มิถุนายน พ.ศ. 2514
<templatestyles src="แม่แบบ:คำพูด/style.css" />พระพุทธเทววิลาส หรือหลวงพ่อขาว เป็นพระพุทธรูปศิลปะสมัยเชียงแสนผสมสุโขทัย ปางมารวิชัย ขัดสมาธิเพชร จำหลักด้วยศิลายวง สีขาวบริสุทธิ์
พระเพลากว้าง 14 นิ้ว สูง 19 นิ้ว หนา 8 นิ้ว พระอังสา (ไหล่) 9 นิ้ว รอบพระอุระ (อก) 18 นิ้ว ประดิษฐานอยู่ในเวชยันต์บุษบกไม้จำหลักลาย หรือบุศบกท้ายเกริน ปิดทองประดับกระจกเกรียบ ลายประณีตบรรจง รอบ ๆ แวดล้อมด้วยดีบุกปั้นเป็นรูปเทพนมและครุฑปิดทอง ด้านซ้ายขวาตั้งแต่งฉัตรเครื่องสูงทองแผ่ลวด 5 ชั้น 2 ดั้ง เหนือพระพุทธรูป กางกั้นสุวรรณฉัตรคันดาน 5 ชั้น 1 ดั้ง 
ด้านมุมซ้ายขวา ฐานบุศบก ประดิษฐานพระพุทธรูปทรงเครื่องปางห้ามสมุทร ประดับขัตติยะภูษิตาภรณ์ เรียกกันว่าพระทอง ดุจเดียวกันกับพระพุทธยอดฟ้าจุฬาโลก และพระพุทธเลิศหล้านภาลัย
ในพระอุโบสถวัดพระศรีรัตนศาสดาราม เบื้องบนพระทองสององค์ กางกั้นสุวรรณฉัตรคันดาน 5 ชั้น 2 ดั้ง สิ่งเหล่านี้ล้วนแล้วแต่เป็นของเดิมทั้งสิ้น
ซิกู

ZGMF-515 ซิกูหรือซีก (ญี่ปุ่น:シグー ; อังกฤษ:CGUE) เป็นโมบิลสูทซึ่งมีบทบาทในโมบิลสูทกันดั้มซี้ด ได้รับการออกแบบโดยคุนิโอะ โอคาวาระ
บทบาทในเรื่อง.
ซิกูเป็นโมบิลสูทรุ่นจ่าฝูงของซาฟท์สำหรับใช้งานในอวกาศคู่กับจินน์ ซึ่งซิกูตัวแรกที่มีบทบาทสำคัญคือเครื่องของราอู เลอ คลูเซ่ซึ่งใช้ต่อสู้กับโมเบียสซีโร่ของมู ลา ฟลาก้าที่เฮลิโอโพลิสและถูก GAT-X105 สไตรค์ของคิระ ยามาโตะยิงแขนขาดจนต้องล่าถอยไป เมื่อเทียบกับจินน์แล้วซิกูมีรูปร่างที่เพรียวกว่า แต่ใช้ท่อขับดันที่มีกำลังมากกว่า จึงมีการขับเคลื่อนที่สูงกว่ามาก ด้านอาวุธจะใช้ปืนกลและดาบเหมือนจินน์ แต่ได้เพิ่มโล่ติดตั้งปืนวัลแคนเอาไว้ด้วย
เดิมทีนั้นซาฟท์ได้มีแผนผลิตซิกูเป็นจำนวนมาก แต่หลังจากที่ได้เทคโนโลยีใหม่จาก GAT-X ซีรีส์ที่ยึดมาได้จึงได้ยุติแผนการผลิต เพื่อเตรียมการผลิต ZGMF-600 เกซ ซึ่งกำลังอยู่ระหว่างการพัฒนาแทน จึงเป็นโมบิลสูทที่มีจำนวนน้อย
ในนิยายประกอบภาพ "กันดั้มซี้ด เฟรมแอสเทรย์" มีซิกูสีแดงซึ่งเป็นเครื่องประจำตัวของลูกครึ่งโคออร์ดิเนเตอร์ ซิสท์ เอลเวส
ZGMF-515AS ซิกูแอสซอล์ท.
ปรากฏตัวในนิยายประกอบภาพ "กันดั้มซี้ด เฟรมแอสเทรย์" เป็นซิกูที่ติดตั้งเกราะแอสซอล์ทเชราด์เพื่อเพิ่มความสามารถในการต่อสู้ เกราะแอสซอล์ทเชราด์ของซิกูแตกต่างจากที่จินน์และดูเอลกันดั้มใช้ โดยเป็นเกราะที่เสริมความแข็งแกร่งเป็นบางจุดและติดท่อขับดันเสริมเพื่อไม่ให้การขับเคลื่อนของซิกูลดลง ส่วนอาวุธนั้นจะเพิ่มโล่ติดปืนวัลแคนอีกอันและสามารถติดเพิ่มไว้ที่ไหล่ได้อีกข้างละอัน เกราะแอสซอล์ทเชราด์นี้สามารถปลดทิ้งได้
ซิกูดีพอาร์มส์.
ปรากฏตัวในดีไซน์ต้นฉบับ "กันดั้มซี้ดโมบิลสูทวาริเอชัน" ออกแบบโดย BEE-CRAFT เป็นรุ่นย่อยของซิกูทีพัฒนาขึ้นเพื่อใช้ทดสอบเทคโนโลยีอาวุธบีมขนาดเล็กที่ศึกษาจาก GAT-X ซีรีส์ ชื่อ D.E.E.P. Arms เป็นตัวย่อของ Directional Energy Emission exPerimental Arms มีอาวุธหลักเป็นปืนพลังงานความร้อนสูงรุ่นทดลองขนาดใหญ่ที่ไหล่ทั้งสองข้าง แบ็คแพ็คของซิกูดีพอาร์มส์เป็นระบบหล่อเย็นของปืนทั้งสองกระบอก เนื่องจากปืนนี้ยังเป็นอาวุธที่ไม่สมบูรณ์จึงเกิดความร้อนสูงหลังจากที่ยิงแต่ละนัด ทำให้ไม่สามารถยิงอย่างต่อเนื่องได้ ซิกูดีพอาร์มส์ยังใช้ดาบเลเซอร์ซึ่งคล้ายกับชเวอร์ทเกเวอร์ของซอร์ดสไตรค์กันดั้มเป็นอาวุธระยะประชิดตัว
เนื่องจากเป็นโมบิลสูทสำหรับทดลองจึงมีการสร้างซิกูดีพอาร์มส์เพียงสี่เครื่องเท่านั้น ชิโฮะ ฮาเนนฟุส สมาชิกหน่วยจูลล์ซึ่งเป็นผู้ร่วมพัฒนาซิกูดีพอาร์มส์ได้ใช้เป็นโมบิลสูทประจำตัวในการต่อสู้ที่ยาคินดูเอ้ ซิกูดีพอาร์มส์ยังปรากฏตัวในอะนิเมะสำหรับโปรโมทกันดั้มแอสเทรย์ เรดเฟรม และในฉบับมังงะของ "เดสทินีแอสเทรย์" ชิโฮะยังใช้ซิกูดีพอาร์มส์นำทัพของซาฟท์เข้าช่วยเหลือสาธารณรัฐอเมริกาใต้ในการแยกตัวออกจากกลุ่มพันธมิตรโลกด้วย
แครชแบนดิคูต

แครชแบนดิคูต  เป็นแฟรนไชส์วิดีโอเกม เดิมทำเป็นเกมลงเครื่องเพลย์สเตชันของโซนี สร้างโดยแอนดี เกวิน และเจสัน รูบิน ระหว่างทำงานกับทีมนอตีด็อก ทำให้กับโซนี่คอมพิวเตอร์เอ็นเตอร์เทนเมนต์ ตั้งแต่เกมถูกสร้างขึ้นมา มีเกมปรากฏบนเครื่องเล่นหลากชนิด และผ่านมือนักพัฒนาหลายทีม และมีแนวเกมหลากหลายขึ้น เกมชุดนี้มีเกมทั้งหมด 18 เกมและขายได้มากกว่า 50 ล้านหน่วยทั่วโลก
เกมส่วนใหญ่ดำเนินเรื่องในดินแดนสมมุติชื่อเกาะวุมพา ดินแดนที่ตั้งอยู่ทางตอนใต้ของประเทศออสเตรเลีย แม้ว่าจะมีสถานที่หลาย ๆ แห่งที่ไม่แตกต่างไปจากที่อื่น เกมหลักเป็นเกมแพลตฟอร์ม แต่เกมภาคแยกมีหลากหลายประเภท ตัวเอกของเกมชุดนี้เป็นตัวแบนดิคูตชื่อแครช ซึ่งมีชีวิตสงบ ๆ บนเกาะวุมพา แต่ถูกปฏิปักษ์ ด็อกเตอร์นีโอ คอร์เทกซ์ ซึ่งเป็นผู้สร้างแครช และต้องการฆ่าเขา ในเกมส่วนใหญ่ แครชต้องสู้ชนะคอร์เทกซ์ และทำลายแผนการครองโลกของเขา
นางฟ้าปีกหัก

ปี 2006.
คืนที่ 1 : Celebrity.
"นานาโกะ" (อายะ อุเอะโตะ) เกิดและเติบโตในครอบครัวที่ยากจน เธอจึงยอมทำทุกอย่างเพื่อให้ได้มี 1 วันพิเศษในแต่ละอาทิตย์ ที่เธอจะได้ทำตัวเหมือนเจ้าหญิง แต่งตัวและใช้จ่ายเงินทองอย่างฟุ่มเฟีอยอย่างที่ใจอยากทำ วันหนึ่งเธอได้พบกับเด็กหญิงลูกมหาเศรษฐีที่ทำให้เธอได้รู้ว่าเงินไม่สามารถทดแทนสิ่งสำคัญในชีวิตได้
คืนที่ 2 : Live Chat.
"ยูนะ" (มากิ โฮริคิตะ) พลั้งมือทำร้ายคนรักจนเขาต้องกลายเป็นคนพิการ ตั้งแต่นั้นเป็นต้นมา เธอกลายเป้นคนขลาดกลัว ไม่กล้าออกมาพบปะผู้คน หรือมีปฏิสัมพันธ์กับใคร เธอมักจะแต่งตัวมิดชิด ใส่หมวกปิดบังใบหน้า ไม่ให้ใครได้เห็นเธอ เพราะเธอกลัวว่าตัวเองจะไปทำร้ายใครเข้าอีก ผู้ดูแลของเธอแนะนำงานพิเศษที่เขาคิดว่าเธอน่าจะพอที่จะทำได้ นั่นคือ Live Chat ในโลกไซเบอร์ ที่ไม่มีใครรู้จักใคร ที่ๆ เราไม่ต้องสัมผัสกับผู้คนจริงๆ ที่นี่เธอได้พบกับชายหนุ่มชื่อทาโร่ เขาคอยปลอบใจเธอให้กล้าที่จะออกมาเผชิญโลกกว้างอีกครั้ง วันหนึ่งเธอได้รู้ว่าทาโร่เป็นใคร ยูนะจึงตัดสินใจที่จะไปพบกับทาโร่
คืนที่ 3 : Actress.
"นาโอะ โยชิอิ" (ยู ยามาดะ) เป็นหญิงสาวจากต่างจังหวัด ที่มีความใฝ่ฝันเหมือนหญิงสาวทั่วๆ ไป ทึ่ต้องการจะเป็นนักแสดง จนถึงกับยอมทิ้งบ้านและครอบครัว เดินทางเข้ามาโตเกียว เพื่อทำความฝันของตนเองให้เป็นจริง แต่ทว่าความฝันกั่บชีวิตจริงช่างต่างกัน เมื่อเธอต้องเผชิญหน้ากับความยากลำบากในการออดิชั่น แทบไม่มีงานแสดงที่เป็นชิ้นเป็นอัน พอให้เธอใช้ชีวิตอยู่ได้ เรื่องราวยิ่งเลวร้ายลง เมื่อเธอถูกนักต้มตุ๋นหลอกเอาเงินจำนวนมาก ที่เธอไปกู้ยิมมาไปจนหมด เพื่อใช้หนึ้ เธอตัดสินใจเป็นนักแสดงหนัง AV (Adult Video) วันหนึ่ง เธอก็ต้องตกใจเมื่อปู่ของเธอแอบมาเยี่ยมเธอถึงที่พัก นอกจากนี้คนรักของเธอยังมารู้อีกว่า เธอปิดบังความจริงเรื่องที่เธอเป็นนักแสดงหนัง AV ไว้
คืนที่ 4 : Slot.
"เรียวโกะ ชิโมโจ" (จุริ อุเอะโนะ) หญิงสาวที่ต้องการความรักอยู่ตลอดเวลา เธอถูกพ่อแม่ทอดทิ้งให้เติบโตในสถานเลี้ยงเด็กกำพร้ามาตั้งแต่เด็ก เมื่อโตขึ้น เธอดำรงชีวิตด้วยเงินที่ได้จากการเล่นสล๊อต อยู่มาวันหนึ่งคนรักของเธอซึ่งทำงานเป็นโฮสต์ในไนต์คลับ ได้ทิ้งเคนตะเด็กผู้ชายตัวเล็กๆ ไว้ให้เธอดูแล และหายตัวไป โดยบอกว่าเด็กคนนี้เป็นลูกของเขา เรียวโกะจำใจต้องเลี้ยงดูเคนตะเอาไว้ ทั้งที่เธอเกลียดเด็กเป็นที่สุด
คิม แจ-จุง

คิม แจ-จุง (เกิด 26 มกราคม ค.ศ. 1986) เป็นที่รู้จักในชื่อ แจจุง ในประเทศเกาหลีใต้ และ 
'คิม แจ-จุง (เกิด 26 มกราคม ค.ศ. 1986) คิมแจจุงเข . พ่อแม่ผู้ให้กำเนิดของคิมแจจุงหย่าร้างกัน.
วันเกิดที่แท้จริงของคิมแจจุงคือวันที่ 4 กุมภาพันธ์.SM Entertainment ในปี 2001.เปิดตัวในฐานะ TVXQ ในปี 2003 ภายใต้สังกัด SM Entertainment.ในปี 2009 เขาได้ต่อสู้กับ SM Entertainment.แจจุงออกจาก TVXQ ในปี 2009
2023 เขาได้ก่อตั้งบริษัทเอเจนซีของตนเองชื่อ iNKODE ซึ่งเขาดำรงตำแหน่งเป็นหัวหน้าเจ้าหน้าที่ฝ่ายกลยุทธ์
คิมแจจุงเกิดที่พาจู จังหวัดคยองกี
 จังหวัดชุงช็องใต้ และย้ายไปโซลในช่วงวัยรุ่นเพื่อเข้าทดสอบคัดเลือกกับเอสเอ็มเอนเตอร์เทนเมนต์ ตั้งแต่ปี ค.ศ.
ประวัติ.
ชื่อจริงของคุณคืออะไร 
ตั้งแต่เกิดว่า Han Jaejoon (เกาหลี: 한재준; ฮันจา: 韓在俊) 
พ่อแม่ผู้ให้กำเนิดของคิมแจจุงหย่าร้างกัน.
วันเกิดที่แท้จริงของคิมแจจุงคือวันที่ 4 กุมภาพันธ์.พ่อแม่ของแจจุงที่ไม่ได้ให้กำเนิดเขาก็ได้ให้การอันเป็นเท็จ.พ่อแม่ผู้ให้กำเนิดของคิมแจจุงปรากฏตัวขึ้น และเรื่องโกหกก็ถูกเปิดโปง
คิม แจจุง เป็นชื่อจริงที่ใช้อยุ่ในปัจจุบันซึ่งมาเปลี่ยนทีหลัง โดยมีชื่อที่ใช้ตั้งแต่เกิดว่า Han Jaejoon  เกิดเมื่อวันที่ 26 มกราคม 2529 มีบ้านเกิดอยู่ที่เมืองกงจูทางใต้ของจังหวัดชุงชอง
 #เปลี่ยนทาง 
ผลงานอัลบั้ม ทงบังชินกี.
<templatestyles src="Col-begin/styles.css"/>
พัก ยู-ช็อน

พัก ยู-ช็อน (เกิด 4 มิถุนายน ค.ศ. 1986) เป็นนักร้อง นักแต่งเพลง นักแสดงชาวเกาหลีใต้ เป็นสมาชิกคนที่ 5 ของวงทงบังชินกี เคยใช้ชีวิตที่สหรัฐ เขาชนะเลิศการประกวดร้องเพลงที่เวอร์จิเนียในปี 2001 และได้รับรางวัลพิเศษจากการประกวดร้องเพลงเยาวชน KBN ในปี 2003 จึงได้รับการทาบทามให้มาร่วมทีมเพียงแค่ 6 เดือนก่อนการเปิดตัววง TVXQ อย่างเป็นทางการ แต่เนื่องจากเขาเรียนรู้ได้เร็ว จึงเข้ากับสมาชิกคนอื่นได้ไม่ยาก นอกจากนี้เขายังมีความสามารถในการเล่นเปียโน และแต่งเพลงไว้มากมาย
ประวัติ.
พัก ยู-ช็อน เกิดเมื่อวันที่ 4 มิถุนายน 2529 ในเขตจองโน โซล ประเทศเกาหลีใต้ น้ำหนัก 64 กิโลกรัม ส่วนสูง 182 เซนติเมตร ราศีเมถุน กรุ๊ปเลือด O การศึกษา - Kyung Hee University ความสามารถพิเศษ - ร้องเพลง, แต่งเพลง, พูดภาษาอังกฤษดีมาก งานอดิเรก - ร้องเพลง, บาสเก็ตบอล 
ถึงแม้ว่าเขาจะต้องอยู่ห่างกันคนละซีกโลกกับครอบครัว แต่ เขาก็ได้ปฏิเสธที่จะเป็น US Citizenship เพื่อที่จะมุ่งมั่นในการเป็นศิลปินอย่างเต็มที่ ภายหลังเปลี่ยนชื่อเพื่อใช้ในวงการเป็น Micky YooChun  หรือ Yuchun (; โรมาจิ: "Yuchon") จริงๆแล้วชื่อเขาในภาษาอังกฤษก็คือ Micky เขาเลยเลือกใช้ชื่อนี้ได้ทันทีอย่างไม่รีรอ
รางวัลที่ได้รับ.
 
Fanmeeting Tours.
 
 #เปลี่ยนทาง 
ผลงานเพลง.
<templatestyles src="Col-begin/styles.css"/>
ชังมิน

ชิม ชางมิน (เกิด 18 กุมภาพันธ์ ค.ศ. 1988) ชื่อในวงการของเขาคือ ChoiKang ChangMin  หรือ Changmin (; โรมาจิ: "Chanmin") สำหรับชื่อที่ใช้สำหรับในวงการของเขาคือ MAX เป็นนักร้อง นักแต่งเพลง นักแสดงชาวเกาหลีใต้ เป็นสมาชิกคนที่ 4 ของวงทงบังชินกี 
เขาเป็นสมาชิกที่ผ่านการออดิชั่นที่อายุน้อยที่สุดได้ผ่านการออดิชั่น และได้รับรางวัลชนะเลิศด้านการร้องเพลง ถึงแม้ว่าตอนนั้นจะยังเป็นเด็กอยู่ แต่เขาก็มีพลังเสียงและโทนเสียงสูงที่โดดเด่นมาก เขาเป็นคนที่เอาจริงเอาจังกับการร้องเพลงมาก จนบางครั้งถึงกับร้องไห้ถ้าร้องไม่ได้อย่างที่ตั้งใจ และเขาก็จะยอมรับในความคิดเห็นของเพื่อนๆ ด้วย เขาเป็นคนที่ทุ่มเทให้กับทุกสิ่งที่ทำ และมักจะถ่อมตนอยู่เสมอ
ประวัติ.
ชิม ชางมิน เกิดเมื่อวันที่ 18 กุมภาพันธ์ 2531 ณ โซล ประเทศเกาหลีใต้เป็นลูกชายคนโตของคุณแม่ปาร์คและคุณพ่อชิม มีอาชีพเป็นคุณครูทั้งคู่ ตั้งชื่อบุตรชายคนโตว่า ชางมิน ซึ่งแปลว่า เทวดา หลังจากนั้นชางมินก็มีน้องสาวอีก 2 คน คือ ชิมจียอน และ ชิมซูยอน ก่อนชางมินจะเกิดคุณแม่ฝันว่าท่านเดินเข้าไปในป่าเห็นต้นแอ็ปเปิ้ลอยู่ไกลๆจึงเดินเข้าไปดู บนต้นไม้ลูกแอ็ปเปิ้ลสีเขียวลูกใหญ่ห้อยอยู่ ขณะที่คุณแม่กำลังจะเด็ดท่านก็ตื่นขึ้นมา
ชางมินเข้ารับการออดิชันในโครงการ 6th Annual SM Best Competition เอกลักษณ์ของพลังเสียงสูงทำให้เขาได้รับรางวัล Best Singing 1ST Place และ Best Artist of Competition award และถูกวางตัวให้เป็นศิลปินเดี่ยว จนถูกผู้ใหญ่วางตัวให้เข้ามาเป็นสมาชิกของ ทงบังชินกิคนที่ 4 ในที่สุด มีชื่อในวงการว่า ชเวคัง ชางมิน (Max ChangMin) ซึ่ง ชเวคัง มีความหมายถึง ผู้เป็นที่สุดทางด้านดนตรีนั่นเอง
ชางมินจบปริญญาตรี 2 ใบ จากมหาวิทยาลัยคยองฮี ด้านดนตรีและด้านศิลปะการแแสดง และปริญญาโทควบปริญญาเอกจากมหาวิทยาลัยอินฮา
ผลงานการแต่งเพลงของชางมิน
1. Evergreen ร่วมกับ Micky Yoochun [อัลบั้ม 2007 Winter SM TOWN]
2. Love in the ice [Korean Version ] [อัลบั้ม MIROTIC]
3. 12시34분 [อัลบั้ม 2009 Summer SM TOWN]
4. Confession [อัลบั้ม Keep your head down]
5. I Swear [อัลบั้ม Catch Me]
ุ6. "Heaven's day "[2014]
ผลงานละคร.
ชิม ชางมินเริ่มต้นงานละครเรื่องแรกในชื่อเรื่องว่า Paradise Ranch (파라다이스 목장) โดยจะรับบทเป็น ฮันดงจู มหาเศรษฐีหนุ่มที่ผ่านการหย่าร้างมาแล้ว ซึ่งละครเรื่องนี้จะออกฉายในเดือนมกราคม ปี 2011 ทางช่อง SBS ทุกวันจันทร์-อังคาร เวลา 20.55น. (ตามเวลาในเกาหลี)
เสวตร เปี่ยมพงศ์สานต์

เสวตร เปี่ยมพงศ์สานต์ อดีตรองนายกรัฐมนตรี และรัฐมนตรีว่าการกระทรวงการคลัง เกิดเมื่อวันที่ 26 กุมภาพันธ์ พ.ศ. 2452 ที่ตำบลบ้านฉาง อำเภอบ้านฉาง จังหวัดระยอง เป็นบุตรของนายเหลียง กับนางเจียม เปี่ยมพงศ์สานต์ 
นายเสวตร เปี่ยมพงศ์สานต์ เป็นนักการเมืองจังหวัดระยอง ที่เคยดำรงตำแหน่งสมาชิกสภาผู้แทนราษฎรของจังหวัดระยอง ถึง 8 สมัยติดต่อกัน ต่อมาได้ดำรงตำแหน่งรัฐมนตรีช่วยว่าการกระทรวงการคลัง รัฐมนตรีว่าการกระทรวงการคลัง รองนายกรัฐมนตรี และเป็นผู้ริเริ่มให้มีการเก็บภาษียาสูบและสุรา ที่ยังคงมีการจัดเก็บอยู่ในปัจจุบัน
ประวัติการศึกษา.
เมื่อแรกเข้าเรียนหนังสือ นายเสวตร เปี่ยมพงศ์สานต์ เรียนเก่ง สมองดี ทำให้การเรียนในชั้นประถมปีที่ 2 และปีที่ 3 ของท่าน เรียนเพียงชั้นละครึ่งปีเท่านั้น และได้ทุนเรียนมาตลอดจนจบชั้นมัธยมปีที่ 3 อันเป็นชั้นสูงสุดที่มีในจังหวัดระยอง เมื่อเรียนจบชั้นมัธยมปีที่ 3 แล้ว ได้เดินทางเข้ากรุงเทพ ฯ เพื่อเรียนต่อที่โรงเรียนมัธยมบ้านสมเด็จเจ้าพระยา ในปี พ.ศ. 2465 จนจบชั้นมัธยมปีที่ 8 เมื่ออายุ 18 ปี
ถึงแก่อนิจกรรม.
เสวตร เปี่ยมพงศ์สานต์ ถึงแก่อนิจกรรมเมื่อวันที่ 10 ตุลาคม พ.ศ. 2545 มีพิธีพระราชทานเพลิงศพเมื่อวันที่ 12 พฤษภาคม พ.ศ. 2546 ณ วัดเทพศิรินทราวาสราชวรวิหาร
ไม้ที

ไม้ที  เป็นเครื่องมือ อุปกรณ์สำหรับการเขียนแบบ ที่ใช้เป็นไกด์ในการเขียนเส้นแนวนอนบนโต๊ะเขียนแบบ ใช้โดยดราฟต์แมน และยังใช้เป็นไกด์ให้กับสามเหลี่ยมที่เขียนเส้นแนวตั้ง ชื่อของ ไม้ที มาจากรูปร่างของมันที่มีรูปเป็นตัว ที โดยมากมีขนาดความยาว 18", 24", 30", 36" และ 42"
นอกจากนี้ยังใช้วัดและตัดดรายวอลล์ ซึ่งโดยมาก ไม้ที ที่ใช้กับงานประเภทนี้จะทำจากอะลูมิเนียม มีความยาว 48 นิ้ว (1,220 มม.)
โจ๊ก

โจ๊ก เป็นข้าวต้มชนิดหนึ่งที่ใช้ปลายข้าวต้มจนเละ นิยมรับประทานกันในหลายประเทศในเอเชีย ในบางวัฒนธรรมจะรับประทานโจ๊กเป็นอาหารเช้าหรืออาหารมื้อค่ำแทนอาหารหลักในบางมื้อ ส่วนเทศกาลวันตรุษจีนจะมีข้อห้ามกินโจ๊กเพราะการกินโจ๊กวันตรุษจีนเหมือนกับการขัดขวางไม่ให้ตัวเองร่ำรวยเนื่องจากคนจนจะนิยมกินโจ๊ก โจ๊กยังสามารถทำได้ในหม้อธรรมดาหรือหม้อหุงข้าว
คำว่า "congee" ในภาษาอังกฤษน่าจะมีความเป็นไปได้ว่ามาจากคำในภาษาดราวิเดียน คำว่า "kanji" และเว็บสเตอร์ดิกชันนารี ระบุว่าคำว่า "Congee" มาจากอินเดีย
ส่วนคำว่า "โจ๊ก" ในภาษาไทย เลียนเสียงมาจากภาษาจีนกวางตุ้ง "จ๊ก" (粥 zuk1) บ้างก็ว่ามาจากคำว่า "ล่าปาเจี๋ย" (腊八节) ซึ่งแปลว่า "เทศกาลลาป่า" อันเป็นประเพณีตั้งแต่โบราณ ตั้งแต่ยุคสามราชาห้าจักรพรรดิ (2852 ก่อนคริสตกาล ถึง 2070 ก่อนคริสตกาล) ซึ่งเป็นการล่าสัตว์เพื่อบูชาบรรพบุรุษและเทพเจ้า ตามคติของพุทธศาสนาแบบมหายานของจีน เล่าว่า เจ้าชายสิทธัตถะขณะกำลังบำเพ็ญทุกรกิริยาจนกระทั่งสลบไป หญิงเลี้ยงวัวคนหนึ่งมาพบเข้าได้นำอาหารที่ติดตัวมาผสมกับนมวัวรวมกับผลไม้ป่าหลายชนิดป้อนให้เจ้าชายสิทธัตถะให้รับประทานจนกระทั่งฟื้นคืนสติ และได้ตรัสรู้ในคืนนั้นสำเร็จเป็นพระพุทธเจ้า ตรงกับวันขึ้น 8 ค่ำ เดือน 12 ตามปฏิทินจีน ในยุคราชวงศ์หมิง (ค.ศ. 1368 ถึง ค.ศ. 1644) เล่ากันว่าจูหยวนจาง ปฐมจักรพรรดิขณะยังมีสถานะเป็นสามัญชน เป็นผู้ที่มีความเป็นอยู่แร้นแค้นมาก วันหนึ่งได้ขุดรูหนูเพื่อจับหนูกิน แต่ได้ไปพบข้าวฟ่างและธัญพืชหลายชนิด จึงนำมาต้มรวมกัน เรียกว่า "ล่าปาโจว" (腊八粥; แปลว่า "ข้าวต้มล่าปา") ในประเทศไทยบางพื้นที่ออกเสียงคำว่า "โจว" (节) เพี้ยนเป็น "โจ๊ก" จนกลายมาเป็นโจ๊กดังในปัจจุบัน
รายชื่อนักแสดงจากภาพยนตร์เรื่องตำนานสมเด็จพระนเรศวรมหาราช

รายนามนักแสดงจากภาพยนตร์เรื่องตำนานสมเด็จพระนเรศวรมหาราช ตามรายชื่อนักแสดงท้ายเรื่อง เรียงชื่อตัวนักแสดงตามลำดับอักษร ส่วนเลขที่ตามหลังคือภาคที่นักแสดงนั้นรับบทบาท เลขที่เป็น"ตัวเอียง" คือภาคที่มีภาพย้อนอดีตของนักแสดงคนนั้นๆ 
<templatestyles src="Hlist/styles.css"/>
วุฒิธร มิลินทจินดา

วุฒิธร มิลินทจินดา ชื่อเล่น อ้าย หรือมีชื่อในวงการว่า วู้ดดี้ (เกิด 25 พฤศจิกายน พ.ศ. 2519) เป็นนักแสดง, นักจัดรายการวิทยุ, พิธีกร และนักธุรกิจชาวไทย มีชื่อเสียงจากการจัดรายการวิทยุแบบสองภาษา และผู้ผลิตรายการ "วู้ดดี้ เกิดมาคุย"
ประวัติ.
วู้ดดี้เป็นบุตรของนายเปี่ยมศักดิ์ มิลินทจินดา เอกอัครราชทูตไทยประจำอาเซียนคนแรก ซึ่งปัจจุบัน เป็นรองประธานสถาบันวิจัยจุฬาภรณ์ ฝ่ายวิเทศสัมพันธ์ และนางตาบทิพย์ มิลินทจินดา และมีศักดิ์เป็นหลานของวรายุฑ มิลินทจินดา ผู้จัดละครโทรทัศน์ของช่อง 3 เอชดี
วู้ดดี้เคยย้ายไปอยู่นิวยอร์กได้สัมผัสกับวงการบันเทิง จึงรู้สึกชื่นชอบ ต่อมาได้มาเป็นดีเจจากการชักชวนของเพื่อน หลังจากนั้นเป็นพิธีกร เคยเป็นวีเจทางช่องเอ็มทีวีไทยแลนด์ และเป็นพิธีกรรายการโทรทัศน์หลายรายการ ต่อมาในปี 2547 วู้ดดี้ได้ก่อตั้งบริษัท ดับเบิ้ลยู เน็ตเวิร์ค จำกัด และภายหลังในปี พ.ศ. 2552 ได้เปลี่ยนชื่อเป็น บริษัท วู้ดดี้เวิลด์ เทเลวิชั่น จำกัด ผลิตรายการโทรทัศน์ที่มีชื่อเสียงในปัจจุบันได้แก่รายการ วู้ดดี้ เกิดมาคุย และรายการเช้าดูวู้ดดี้ ทั้งสองรายการออกอากาศทางสถานีโทรทัศน์โมเดิร์นไนน์ทีวี ต่อมาวู้ดดี้ วุฒิธร มิลินทจินดา ออกมาประกาศยุติรายการวู้ดดี้ เกิดมาคุย ที่ดำเนินมาอย่างต่อเนื่องถึง 9 ปี โดยออกอากาศตอนสุดท้ายในวันที่ 26 กุมภาพันธ์ 2560 โดยเป็นเทปของการบุกบ้านตลกลูกสี่ เปิ้ล นาคร
นอกจากนั้นวู้ดดี้ยังเคยเป็นแบรนด์แอมบาสเดอร์ของ Korea King ประเทศไทย จนมีกรณีที่ถูกวิพากษ์วิจารณ์จากสังคมกับการขายกระทะยี่ห้อนี้ในราคาแพงเกินความเป็นจริง ต่อมา สำนักงานคณะกรรมการคุ้มครองผู้บริโภค (สคบ.) ได้เรียกเข้าไปตรวจสอบ
ตลอดระยะเวลาที่ผ่านมาวู้ดดี้ได้มีโอกาสสัมภาษณ์ดารานักแสดงชื่อดังมากมาย เช่น เดวิด เบคแคม, บริตนีย์ สเปียส์, อลิเชีย คีส์, เรน, เอฟโฟร์, เจย์ โจว, เฉินหลง, ชเว ชี-ว็อน จากซูเปอร์จูเนียร์, นิชคุณ หรเวชกุล, โรเบิร์ต แพตตินสัน, คริสเตน สจ๊วต, เอนรีเก อีเกลเซียส, ฮิว แจ็กแมน, มิเชล โหย่ว และ ลลิษา มโนบาล เป็นต้น
ชีวิตส่วนตัว.
ปัจจุบันวู้ดดี้สมรสกับแฟนหนุ่มนอกวงการที่ชื่อ อัครพล จับจิตรใจดล หรือ "โอ๊ต" โดยจดทะเบียนสมรสเมื่อวันที่ 27 มกราคม พ.ศ. 2568 ณ โรงแรมเดอะ ริทซ์-คาร์ลตัน กรุงเทพฯ ถนนวิทยุ แขวงลุมพินี เขตปทุมวัน
กรุงเทพมหานคร หลังจากที่มีประกาศการสมรสระหว่างผู้ที่มีความหลากหลายทางเพศได้อย่างเท่าเทียม (พระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่ 24) พ.ศ. 2567) ที่มีผลบังคับใช้เมื่อวันที่ 23 มกราคม พ.ศ. 2568 วันที่ 21 มีนาคม พ.ศ. 2568 ณ Siam Paragon Hall ได้จัดงานเลี้ยงฉลองสมรส ท่ามกลางบรรยากาศสุดโรแมนติก มีคนดังจากวงการบันเทิงและยังมีบุคคลในแวดวงธุรกิจเดินทางมาร่วมแสดงความยินดี